
 讛讗 讗讬讻讗 住讛讚讬 讘讗讜专讬转. 讛''讙 专''转 讜诇讗 讙专讬住 讘讗讬讚讬转 讜讛住讜驻专讬诐 讟注讜 讘讬谉 讗讬讚讬转 诇讗讜专讬转 讜讗讜专讬转 讛讜讗 诪注专讘 讻诪讜 讗讜专讬讛 讘驻专拽 诇讗 讬讞驻讜专 (讘''讘 讚祝 讻讛.) 讙讘讬 砖讻讬谞讛 讘诪注专讘 诪讗讬 讗讜专讬讛 讗讜讬专. 讬讛 讜诇讗 讻诪讜 砖驻讬专砖 讘拽讜谞讟专住 讗讜专讬讛 诪讝专讞 讗讜讬专 砖诇 驻谞讬 讛砖讻讬谞讛 讜讛砖转讗 讗转讬讗 砖驻讬专 讚讘谞讬 讘讘诇 讛讬讜 讗讜诪专讬诐 讛讗 讗讬讻讗 住讛讚讬 讘讗讜专讬' 讻诇讜诪专 讘讗''讬 砖讛讜讗 诪注专讘 讻讚讗诪专讬谞谉 讘诪注专讘讗 讗诪专讬 讜专讘 讞谞讬谞讗 诪讗''讬 讗诪专 注讚讬讛 讘爪讚 讗住转谉 讜转讬讗住专 讻诇讜诪专 讘讘诇 砖讛讬讗 讘爪驻讜谉 讚讗住转谉 讛讜讗 爪驻讜谉 讻讚讗诪专谉 (诪讙讬诇讛 讚祝 讻讞:) 砖诪注转转讗 讘注讬 爪讬诇讜转讗 讻讬讜诪讗 讚讗讬住转谞讗 讚专讜讞 爪驻讜谞讬转 诪讜谞注转 讗转 讛讙砖诪讬诐 讻讚讗诪专 (讗讬讜讘 诇讝) 诪爪驻讜谉 讝讛讘 讬讗转讛 转专讙讜诪讗 诪爪驻讜谞讗. 讗住转谞讗 讬讗转讬: 讜讛讗讬讻讗 住讛讚讬 讘讗讜专讬转. 讗讬谉 诇驻专砖 讚谞讬讞讜砖 诇砖诪讗 讗讬讻讗 住讛讚讬 讚讗''讻 讗讬谉 诇讚讘专 住讜祝 讚诇注讜诇诐 讗讬讻讗 诇诪讬讞砖 讜讛讗 谞诪讬 诇讬讻讗 诇驻专砖 讜讛讗 讗讬讻讗 住讛讚讬 讚讬讚注讬 讚讘讛讛讜讗 砖注转讗 讛讜讛 讘讬讛 砖''驻 讚驻砖讬讟讗 讚注诇 讝讛 专讗讜讬 诇讛讞诪讬专 讗诇讗 谞专讗讛 诇专''讬 诇驻专砖 讜讛讗 讗讬讻讗 住讛讚讬 讻诇讜诪专 讬爪讗 讛拽讜诇 砖讬砖 注讚讬诐 讘讗讜专讬转 讗讜 讘诪讚讬谞转 讛讬诐: 讗诐 讛拽诇谞讜 讘砖讘讜讬讛. 讗讬转 住驻专讬诐 砖讻转讜讘 讘讛谉 诪砖讜诐 讚诪谞讜讜诇讗 谞驻砖讛 谞拽诇 讘讗砖转 讗讬砖 讜讬''诪 讗诐 讛拽诇谞讜 讘砖讘讜讬讛 讛讬讬谞讜 诪砖讜诐 讚讗驻讬诇讜 讗讬讻讗 住讛讚讬 砖谞砖讘讬转 诪''诪 诇讗 讛讬讜 讬讜讚注讬谉 讗诐 谞讟诪讗讛 讗''讻 讗讬谞讛 讗住讜专讛 诪讛''转 (讗''讻) 谞拽诇 讘讗砖转 讗讬砖 讚讗讬 讗讬讻讗 住讛讚讬 讚讗讜转讛 讗讘谞讗 讚讻讜讞诇讗 讗讬转 讘讛 砖''驻 讛讜讬讗 讗''讗 讙诪讜专讛 讗''讻 讗讬谉 讚讬谉 讛讜讗 砖谞拽诇 注诇讬讛 讜讬''诪 讗诐 讛拽诇谞讜 讘砖讘讜讬讛 诪砖讜诐 讚诇讬讻讗 讗诇讗 讗讬住讜专 诇讗讜 讚讝讜谞讛 谞拽诇 讘讗''讗 讚讗讬讻讗 讗讬住讜专 诪讬转讛 讜诇讗 谞讛讬专讗 砖讛专讬 讛砖讘讜讬讛 谞诪讬 驻注诪讬诐 讚讗讬讻讗 讗讬住讜专 诪讬转讛 讗诐 讛讜讗 讻讛谉 讜讬砖 诇讜 讘谉 诪诪谞讛 砖讛讜讗 讞诇诇 讜讬注讘讜讚 注讘讜讚讛 讘诪讝讘讞 讘砖讘转 讜讘讝讛 讬砖 讞讬讜讘 诪讬转讛: 讜注诇 讚诪讘讟诇 讙讬讟讗. 驻''讛 讻讙讜谉 讛砖讜诇讞 讙讟 诇讗砖转讜 讜讛讙讬注 讘砖诇讬讞 讜讗''诇 讙讟 砖谞转转讬 诇讱 讘讟诇 讛讜讗 讜讗讬讻讗 诇诪讬讞砖 砖诪讗 讬转谞谞讜 诇讛 讛砖诇讬讞 诇讗讞专 砖讘讟诇讜 讜转谞砖讗 讘讜 讜诇讗 谞讛讬专讗 讚讗讬谉 住讘专讗 诇讜诪专 砖讬转谉 诇讛 讛砖诇讬讞 讻讬讜谉 砖讛讜讗 诪讜讞讛 讘讜 讚讗讟讜 讘专砖讬注讬 注住拽讬谞谉 诇讻谉 谞''诇 讻讚讗诪专 讛转诐 (讙讬讟讬谉 讚祝 诇讘.) 讘专讗砖讜谞讛 讛讬讛 注讜砖讛 讘''讚 讜诪讘讟诇 诇驻谞讬讛诐 讛转拽讬谉 专''讙 砖诇讗 讬讛讜 注讜砖讬谉 讻谉 讗讱 驻诇讬讙讬 讛转诐 (讚祝 诇讙.) 讚讗讬讻讗 诇诪''讚 讗诐 讘讟诇讜 诪讘讜讟诇 讜诇讚讬讚讬讛 谞讬讞讗 砖讛专讬 讗砖讛 讝讜 讗讬谞讛 讬讜讚注转 砖讘讟诇讜 讜转讬谞砖讗 讜讗驻讬诇讜 诇诪''讚 讛转诐 讗诐 讘讟诇讜 讗讬谞讜 诪讘讜讟诇 诪''诪 讛专讬 诪讜爪讬讗 诇注讝 注诇 讛讙讟: 讘讻讜诇讛讜 诇讗 诪谞讙讬讚 专讘. 注诇 讝讛 住讜诪讻讬谉 讛讞转谞讬诐 讘讝诪谉 讛讝讛 砖讚专讬诐 讘讘讬转 讞诪讜转诐 讜讗驻讬诇讜 诇诪讗谉 讚讞讬讬砖 诇注讬诇 诪讛 砖讚专讬谉 注讻砖讬讜 讘讘讬转 讞诪讜转诐 讛讬讬谞讜 讘砖讘讬诇 讟讜讘转 讛谞讗讛 砖讚专讬诐 讘诇讗 砖讻讬专讜转 讘讘讬转 讚讬砖 讛讜讻讞讛 砖讗讬谞诐 讚专讬诐 讘砖讘讬诇 讞诪讜转诐 讗诇讗 讘砖讘讬诇 砖讗专 讟讜讘讜转 砖注讜砖讬谉 诇讛诐: 诪砖讜诐 驻专讬爪讜转讗. 诪驻专砖 专''转 讚讛讬讬谞讜 驻专讬爪讜转讗 诇驻讬 砖爪专讬讱 讗讜 注讚讬 讘讬讗讛 讗讜 注讚讬 讬讞讜讚 讜讚讘专 诪讻讜注专 砖诪注诪讬讚 注讚讬诐 注诇 讻讱 讜拽砖讛 讚讘讬讘诪讜转 驻' 专''讙 (讚祝 谞讘.) 诪讬讬转讬 诇讛 诪爪讜转 讬讘诪讛 诪拽讚砖 讜讛讚专 讘注讬诇 诇讗 拽讚讬砖 诇讜拽讛 诪讻转 诪专讚讜转 诪讚专讘谞谉 讻专讘 讜讛转诐 诇讗讜 诪砖讜诐 注讚讬诐 转诇讬讗 讟注诪讗 讚讛讗 讬讘诪讛 诪讚讗讜专讬讬转讗 讗讬谞讛 谞拽谞讬转 讗诇讗 讘讘讬讗讛 讗诇讗 谞专讗讛 诇专''讬 讚讛讬讬谞讜 驻专讬爪讜转 砖注讜砖讬谉 转讞诇转 拽谞讬讬谞谉 讘讘讬讗讛 讚讜诪讬讗 讚诪拽讚砖 讘诇讗 砖讬讚讜讻讬: 讘砖注转 诪转谉 诪注讜转 诪拽讜讚砖转. 讛''讙 讜诇讗 讙专住讬谞谉 讘讬谉 专爪转讛 讘讬谉 诇讗 专爪转讛 讻讚讗诪专 诇拽诪谉 (讚祝 讬讙.) 诇讬转谞讬 诪拽讜讚砖转 住转诐 讻讬 讛转诐: 

专诪讘"谉

讛讻讬 讙专住讬谞谉: 讗诪专讬 诇讬讛 专讘谞谉 诇专讘 讞住讚讗 讗诪专讬 讚讗讬讻讗 住讛讚讬 讘讗讜讚讬转 讚讬讚注讬 讚讛讛讜讗 讬讜诪讗 讛讜讛 讘讬讛 砖讜讛 驻专讜讟讛. 讜讛讻讬 驻讬专讜砖讛: 讚讛讻讗 讗转讞讝拽 拽诇讗 讚讘诪讚讬谞转 讛讬诐 讗讬讻讗 住讛讚讬 讚讬讚注讬 讚讛讜讛 讘讬讛 砖讜讛 驻专讜讟讛 讜讗诪专 诇讬讛 讚诇讗 讗住专讬谞谉 诇讛 注讚 砖讬讘讜讗讜 注讚讬' 讜讬注讬讚讜 砖讗讬谉 讗讜住专讬诐 讗讜转讛 诇讛诪转讬谉 诇注讚讬诐 诪驻谞讬 拽讜诇 讻讬讜爪讗 讘讝讛 讜讻谉 讘讛讛讬讗 讚专' 讞谞讬谞讗 拽诇讗 讛讜讛 讘讛讜 讚讗讬讻讗 注讚讬' 讘诪讚讬谞' 讛讬诐 讚讬讚注讬 砖谞砖讘讬转 讜讟诪讗讛 讛讬讗.
讜讚讻讜讜转讛 谞诪讬 讘讘讗 讘转专讗 讚祝 拽诇"讛 注"讗 讙讘讬 讛讛讬讗 讚讛讜讛 诪讜讞讝拽 诇谉 讚诇讬转 诇讬讛 讗讞讬 讜讗诪专 讘砖注转 诪讬转讛 讚诇讬转 诇讬讛 讗讞讬 讜讗诪专 诇讛讜 讛讬讬谞讜 讚专' 讞谞讬谞讗 讜讗住讬拽谞讗 诇讛 谞诪讬 讝讬诇讜 讞讜砖讜 诇讛.
讜讗注"讙 讚讞讬讬砖讬谞谉 诇拽诇讗 讘驻专拽 讛诪讙专砖 (讙讬讟讬谉 讚祝 驻"讟 注"讗) 砖讗谞讬 讛讻讗 讚讻讬讜谉 讚拽讚讜砖讬 拽诪讗 谞讬谞讛讜 诪讬诪专 讗诪专讬 注讬讬谞讜 专讘谞谉 讘讛讜 讜诇讗 讛讜讜 砖讜讛 驻专讜讟讛 讘讛讛讜讗 讬讜诪讗 讜讘讻讛"讙 住讘专 专讘 讞住讚讗 讚诪讘讟诇讬谉 拽诇讗 讜拽专讜讘 诇注谞讬谉 讝讛 诪驻讜专砖 砖诐 讘驻专拽 讛诪讙专砖 讗诐 讻谉 拽讜诇 砖诇讗 讛讜讞讝拽 讘讘"讚 讛讬讛 讜讗注驻"讬 讻谉 讞砖砖讜 讻讬讜谉 砖拽专讜讘 讛讚讘专 讜讛讻讬 讚讬讬拽 诇讬砖谞讗 讚讛讗 讗诪专讬谞谉. 
讜讗讬讻讗 讚诇讗 讙专住讬 讛讻讗 讜讛讗 讗诪专讬谞谉 讜诪驻专砖讬 讻讙讜谉 砖讗诪专讜 注讚讬诐 讘讜讚讗讬 讗谞讜 讬讜讚注讬诐 讚讛讜讜 住讛讚讬 讻讗谉 讘砖注转 拽讚讜砖讬谉 讜讛诐 讬讜讚注讬诐 讗诐 砖讜讛 驻专讜讟讛 讗诐 诇讗讜 砖讛诐 砖诪讜 讗讜转讜 诪讬讚 讗讞专 拽讚讜砖讬谉 讜住讘讬专讗诇讛讜 诇专讘谞谉 砖诪诪转讬谉 诇讛诐 注讚 砖讬讘讗讜 讜讬转讘专专 讛讚讘专. 讜诇讗讜 诪讬诇转讗 讛讬讗 讚讗诐 讻谉 讗诪讗讬 驻专砖讬 专讘谞谉 诪讛讛讬' 诪砖驻讞讛 讗讬 讗转讜 讜讗诪专 砖讜讛 驻专讜讟讛 驻砖讬讟讗 讚驻住讬诇讗 讜诇讗 诪讚讗讘讬讬 讜专讘讗 讗诇讗 专讘 讞住讚讗 讙讜驻讬讛 诪讜讚讛 讜讗讬 讚诇讗 讗转讜 诇讛讜讬 讻诪讬 砖诇讗 讛讬讜 砖诐 注讚讬诐 讻诇诇 砖讛专讬 讗讬谉 讗谞讜 讬讜讚注讬诐 讗诐 砖讜讛 讗诐 诇讗讜 讗诇讗 讜讚讗讬 拽诇讗 讛讜讗讛讻讗 讜讘诇讗 拽诇讗 诇讗 讛讬讛 讞讬讬砖讬谞谉 诇讛 讛讻讗 讻诇诇 砖讗诐 讘讗谞讜 诇讞讜砖 砖诪讗 讛讜讝诇 诇诪讛 诇讛讜 诇专讘谞谉 诇诪讬诪专 讜讛讗 讗讬讻讗 注讚讬诐 讘诪讚讬谞' 讛讬诐 讘诇讗 注讚讬诐 谞诪讬 谞讬讞讜砖 砖诪讗 讛讜讝诇 讜讻谉 讘讛讛讬讗 讚讘"讘 讚祝 拽诇"讛 注"讗 讚讻诇 诪讗谉 讚诪讜讞讝拽 诇谉 讚诇讬转 诇讬讛 讗讞讬 讗砖转讜 诪讜转专转 诇砖讜拽 讜讻诇 砖讻谉 讻砖讗诪专 讗讬谉 诇讬 讗讞讬诐 讗诇讗 注"讻 诇拽讜诇 讞砖砖讜:





讜驻讬' 讗诐 讛拽诇谞讜 讘砖讘讜讬讛. 讚诪谞讜讜诇讛 谞驻砖讛 诇讙讘讬 砖讘讗讬 讜讗注"讙 讚注讬讚讬 讟讜诪讗讛 讗转诪专 讻讚讗讬转讗 讘驻专拽 讛讗砖讛 砖谞转讗专诪诇讛 (讻转讜讘讜转 讚祝 讻"讙 注"讗) 讗驻讬' 讛讻讬 诇讗 讞讬讬砖讬谞谉 诇拽诇讗 讗诇讗 讗诪专讬谞谉 诪注讜诇诐 诇讗 谞讟诪讗转 砖讞讝拽讛 讚诪谞讜讜诇讛 谞驻砖讛 诇讙讘讬 砖讘讗讬 讜诇讗 讬讘讜讗讜 注讚讬诐 诇注讜诇诐 砖讬注讬讚讜 注诇 讟讜诪讗转讛 讜讛转诐 讘讘讘讗 讘转专讗 讙专住讬谞谉 讘谞住讞讬 注转讬拽讗. 讜讘讛诇' 专讘讬谞讜 讛讙讚讜诇 讝"诇 讗诐 讛拽诇谞讜 讘砖讘讜讬讛 讚诪谞讜讜诇讛 谞驻砖讛 诇讙讘讬 砖讘讗讬 谞拽诇 讘讗砖转 讗讬砖. 
讜讬砖 诪驻专砖讬诐 讗诐 讛拽诇谞讜 讘砖讘讜讬讛 讚讗讬住讜专 诇讗讜 谞拽诇 讘讗砖转 讗讬砖 讚讗讬住讜专 讞谞拽 讜讗讬谞讜 诪讞讜讜专 讚讘讗讜专讬讬转讗 诇讗 砖谞讗 讗讬住讜专 诇讗讜 诇讗 砖谞讗 讗讬住讜专 讻专转 讻讚讗诪专讬谞谉 讘驻专拽讗 讘转专讗 讚讬讘诪讜转 讚' 拽讬"讟 注"讗.
讜诇讬讻讗 诇驻专讜砖讬 诪砖讜诐 砖讻诇 讝诪谉 砖诇讗 专讗讬谞讜讛 砖谞讘注诇讛 讘讞讝拽转 讛讬转专 拽讬讬诪讗 砖讗祝 讘讗砖转 讗讬砖 讻诇 讝诪谉 砖诇讗 专讗讬谞讜讛 砖谞转拽讚砖讛 讘讜讚讗讬 讗转转讗 讘讞讝拽转 驻谞讜讬讛 拽讬讬诪讗 讜讛注诪讚 讗讜转讛 注诇 讛转讬专讗 讛专讗砖讜谉 讜讻诇 砖讻谉 讘讛讛讬讗 讚讘"讘 讚讻讬讜谉 讚诪讜讞讝拽 诇谉 讚诇讬转 诇讬讛 讗讞讬 讘讞讝拽转 讛讬转专 注讜诪讚转 讜注讜讚 砖讗诐 讻谉 诇讗 讛讬讛 诇讛诐 诇讜诪专 讗诐 讛拽诇谞讜 讘砖讘讜讬讛 谞拽诇 讘讗"讗 砖讛专讬 讗讬谉 讞讜诪专讗 砖诇 讝讜 诪砖讜诐 讗"讗 讜诇讗 拽讜诇讗 砖诇 讝讜 诪砖讜' 砖讘讜讬' 讗诇讗 诪讞诪转 讛讞讝拽' 讗诇讗 砖"诪 讻讚驻讬专砖' 讜拽讜诇转讛 砖诇 讝讜 诪砖讜诐 砖讘讜讬' 砖讛讬讗 诪谞讜讜诇讛 谞驻砖讛 诪讛 砖讗讬谉 讻谉 讘讗"讗:





专砖讘"讗

讗诪讗讬 讛讗 讗讬讻讗 住讛讚专讬 讘讗讬讚讬转 讚讬讚注讬 讚讘讛讛讜讗 讬讜诪讗 讛讜讛 讘讬讛 砖讜讛 驻专讜讟讛. 讻诇讜诪专 讛专讬 讬爪讗 拽讜诇 讘注讬专 砖讬砖 砖诐 注讚诐 讘讗讚讬转讗 讚讛讜讬 讘讬讛 砖讜讛 驻专讜讟讛. 讜讗讬谉 诇驻专砖 砖诪讗 讗讬讻讗 住讛讚讬, 讚诪住驻讬拽讗 诇讗 讞讬讬砖讬谞谉 诇讛讻讬. 讜讛讗 讚专' 讞谞讬谞讗 讚诪讬讬转讗 讛讻讗, 注诇 讻专讞讱 讘讚谞驻拽 拽诇讗 讚谞砖讘讬转, 讛讗 诪住驻拽讗 诇讗 讞讬讬砖讬谞谉, 讚讛讗 拽转谞讬 讛转诐 (讻转讜讘讜转 讻讘, 讗) 谞砖讘讬转讬 讜讟讛讜专讛 讗谞讬 谞讗诪谞转, 讜讛讛讬讗 讚讘砖诇讛讬 讬砖 谞讜讞诇讬谉 (讘讘讗 讘转专讗 拽诇讛, 讗) 讙讘讬 讛讛讜讗 讚讛讜讛 诪讜讞讝拽 诇谉 讚诇讬转 诇讬讛 讗讞讬 讜讗诪专 讘砖注转 诪讬转转讜 讚诇讬转 诇讬讛 讗讞讬, 讜讗"专 讬讜住祝 诇诪讗讬 谞讬讞讜砖 诇讛, 讜讗拽砖讬谞谉 讜讛讗 讗诪专讬谞谉 讚讗讬讻讗 住讛讚讬 讘诪讚讬谞转 讛讬诐 讚讬注讬 讚讗讬转 诇讬讛 讗讞讬 讜讗住讬拽谞讗 诇讛 讝讬诇 讞讜砖 诇讛. 讚讻讜讜转讛 讛讬讗 讘讚谞驻拽 拽诇讗 讚讗讬转 诇讛 讗讞讬 讚讗讬 诪住驻拽 诇讗 讞讬讬砖讬谞谉 讻诇诇 讚讗诐 讻谉 讘讻诇 讗讚诐 谞讬讞讜砖 砖诪讗 讬砖 诇讜 讗讞讬诐, 讜注讜讚 讚讗诐 讻谉 讛讻讗 诇诪讛 诇讛讜 诇诪讬诪专, 谞讬讞讜砖 讚诇诪讗 讗讬讻讗 住讛讚讬 讚讬讚注讬 讚讘讛讛讬讗 砖注转讗 砖讜讛 驻专讜讟讛 讜讛砖转讗 讛讜讗 讚讛讜讝诇, 讜讗驻讬诇讜 讻讬 诇讬讻讗 住讛讚讬 讘讗讜讚讬转讗 谞诪讬 谞讬讞讜砖 诇讛, 讜讛讜讬 诇讬讛 诇诪讬诪专 谞讜讬讞讜砖 讚诇诪讗 讛讜讝诇, 讗诇讗 讜讚讗讬 讘讚谞驻拽 拽诇讗 讚讗讬讻讗 住讛讚讬 讘讗讜讚讬转讗 讚讗诪专讬 讚砖讜讛 驻专讜讟讛 讛讜讛 讘砖注转 谞转讬谞讛.
讜讗诐 转讗诪专 讗诐 讻谉 讛讗 转谞谉 讘驻专拽 讛诪讙专砖 (讙讬讟讬谉 驻讟, 讗)讬爪讗 砖诪讛 讘注讬专 诪拽讜讚砖转 讛专讬 讝讜 诪拽讜讚砖转. 讗讬讻讗 诇诪讬诪专 讚砖讗谞讬 讛讻讗 讻讬讜谉 讚拽讚讜砖讬 拽诪谉 谞讬谞讛讜 讜诇讬转 讘讛讜 砖讜讛 驻专讜讟讛 诪讘讟诇讬谞谉 拽诇讗, 讚讬讗诪专讜 注讬讬谞讜 讘讛讜 专讘谞谉 讜诇讗 讛讜讜 砖讜讛 专驻讜讟讛, 讜讻讚讗诪专讬谞谉 讛转诐 讙讘讬 讛讛讜讗 讚谞驻拽 拽诇讗 讚讗讬拽讚砖 讘讗爪讬驻讗 讚转讞诇讛.
讜讗诐 转讗诪专 讗诐 讻谉 讗讘讬讬 讜专讘讗 讗诪讗讬 讞砖讜 诇讛 讛讻讗, 讜专讘谞谉 谞诪讬 讗诪讗讬 驻专砖讜 诪讛讛讬讗 诪砖驻讞讛, 讜讛讗 拽讬讬诪讗 诇谉 讛转诐 讘驻专拽 讛诪讙专砖 讚诪讘讟诇讬谉 拽诇讗, 讻讬 讛讗讬 讙讜谞讗, 讜讗讘讬讬 讙讜驻讬讛 讛讜讗 讚拽讗诪专 讛转诐 讘讛讛讜讗 注讜讘讚讗 讚爪驻转讗 讚转讞诇讛 讗驻讬诇讜 诇诪讗谉 讚讗诪专 诇讗 诪讘讟诇讬谉 拽诇讗 讛讻讗 诪讘讟诇讬谉 诪讬诪专 讗诪专讬 注讬讬谞讜 讘讛讜 专讘谞谉 讘拽讚讜砖讬 讜诇讗 讛讜讬 讘讛讜 砖讜讛 驻专讜讟讛. 讬砖 诇讜诪专 讚砖讗谞讬 讛转诐 讚拽诪讜 专讘谞谉 讘拽讚讜砖讬 讜诇讗 讛讜讛 讘讛讜 讘砖注转 谞转讬谞讛 砖讜讛 驻专讜讟讛 讜诇讬讻讗 讗诇讗 拽诇讗 讘注诇诪讗 讜拽诪讜 讗拽诇讗 讜诇讬转 讘讛讜 诪砖砖讗, 讗讘诇 讛讻讗 注讚讬祝 讟驻讬 讚谞驻拽 拽诇讗 讚讘砖注转 谞转讬谞讛 讛讜讛 讘讛 砖讜讛 驻专讜讟讛 讜讛砖转讗 讛讜讗 讚讝诇, 讜讻讬讜谉 砖讻谉 讗讬讻讗 诇诪讬讞砖 诇拽诇讗 讚讚诇诪讗 拽讜砖讟讗 讛讜讗, 讜诪砖讜诐 讛讻讬 讞砖讜 诇讛 讗讘讬讬 讜专讘讗 讜专讘谞谉 讚驻专砖讬 诪讬谞讛.



讗诪专讜 讗诐 讛拽诇讜 讘砖讘讜讬讛 讚诪谞讜讜诇讗 谞驻砖讛 诇讙讘讬 砖讘讗讬 谞拽诇 讘讗砖转 讗讬砖. 讻讱 讛讜讗 讙专住转 讛住驻专讬诐. 讜讻谉 讘讛讛讬讗 讚讬砖 谞讜讞诇讬谉 (拽诇讛, 讗) 讜讛讻讬 驻讬专讜砖讜 讗诐 讛拽诇讜 讘砖讘讜讬讛 讚讗注"讙 讚谞驻拽 注诇讛 拽诇讗 讚讗讬讻讗 注讚讬 讟讜诪讗讛 诇讗 讞讬讬砖讬谞谉 诇讛 讻讚讗讬转讗 讘驻专拽 讛讗砖讛 砖谞转讗诇诪谞讛 (讻讙, 讗) 讛转诐 诪砖讜诐 讚诪谞讜讜诇讗 谞驻砖讛 诇讙讘讬 砖讘讗讬 讜诪讬诪专 讗诪专讜 讚拽诇讗 诇讬转讗, 讜诇注讜诇诐 诇讗 讬讘讗讜 注讚讬诐 讘讻讱. 谞拽诇 讘讗砖转 讗讬砖 讚谞驻拽 注诇讛 拽诇讗 讚谞转拽讚砖讛 讘拽讚讜砖讬 诪注诇讬讗 讜讗讬讻讗 诪讗谉 讚诇讗 讙专讬住 讚诪谞讜讜诇讗 诇讙讘讬 砖讘讗讬, 讜驻讬专讜砖讜 讗诐 讛拽诇讜 讘砖讘讜讬讛 讚讗讬住讜专 诇讗讜 谞拽诇 讘讗砖转 讗讬砖 讚讗讬住讜专 讞谞拽. 讜诇讗 诪讞讜讜专, 讚讻诇 讘讚讗讜专讬讬转讗 诇讗 砖谞讗 讛讻讬 讜诇讗 砖谞讗 讛讻讬 讻讚讗讬转讗 讘驻专拽 讘转专讗 讚讬讘诪讜转 (拽讬讟, 讗).



讜诪讗谉 讚诪讘讟诇 讙讬讟讗. 驻讬专砖 专砖"讬 讝"诇 讛砖讜诇讞 讙讟 诇讗砖转讜 讜讛讙讬注 讘砖诇讬讞 讜讗诪专 诇讜 讙讟 砖谞转转讬 诇讱 讘讟诇 讛讜讗, 讚讬诇诪讗 诇讗 讬讚注讬 诇讬讛 讗讬谞砖讬 讚讘讟诇讬讛 拽讜讚诐 砖讘讗 诇讬讚讛, 讜砖诪讗 讬转谞谞讜 诇讛 讛砖诇讬讞 诇讗讞专 砖讘讟诇讜 讜转谞砖讗 讘讜 注"讻. 讜转诪讬讛讗 诇讬 讚讗讟讜 讘专砖讬注讬 注住拽讬谞谉, 讚砖诇讬讞 诇讗讞专 砖讘讟诇讜, 讗讬讱 谞讜转谞讜 诇讛, 讜注讜讚 诪砖讜诐 讞砖砖 驻砖讬注转 讛砖诇讬讞 诪诇拽讬谉 诇讝讛 讟讜讘讬讛讬 讞讟讗 讝讬谞讙讜讚 诪谞讙讚 (驻住讞讬诐 拽讬讙, 讘). 讜诪住转讘专讗 讚讛讻讬 驻讬专讜砖讜 讗诪讗谉 讚诪讘讟诇 讙讬讟讗 砖诇讗 讘驻谞讬 讛砖诇讬讞, 讚讛讗 拽讬讬诪讗 诇谉 讻专' 讚讗诪专 讘驻专拽 讛砖讜诇讞 (讙讬讟讬谉 诇讙, 讗) 讘讟诇讜 诪讘讜讟诇, 讜砖诪讗 诪砖讜诐 讚专讘 讬讜住祝 讛讜讗 讚砖诇讞讛 诇讬讛 诇专讘 讗讞讗 讘专 讛讜谞讗 讛讻讬, 讜讗讬讛讜 讛讜讗 讚讗讬转 诇讬讛 讘驻专 讛砖讜诇讞 讻专砖讘"讙 讚讗诪专 讘讟诇讜 讗讬谞讜 诪讘讜讟诇, 讛讜爪专讬讱 讻讗谉 专砖"讬 诇驻专砖 讻谉, 讜诪讻诇 诪拽讜诐 讗讬谞讜 诪讞讜讜专 诪诪讛 砖讻转讘谞讜, 讜讗驻讬诇讜 诇专讘 讬讜住祝 讗注"驻 砖讗讬谞讜 诪讘讜讟诇 讜讗讬谉 讻讗谉 讞砖砖 讗砖转 讗讬砖 诪讻诇 诪拽讜诐 讗讬讻讗 诪砖讜诐 诇注讝, 讜讝讛 注讬拽专.



讜诪讗谉 讚诪爪注专 砖诇讬讞讗 讚专讘谞谉. 驻讬专砖 专砖"讬 讝"诇 砖讛讝诪讬谞讜 诇讚讬谉 讛讚讬讬谞讬谉 讜讝讛 拽诐 注诇讬讜 讜讛讻讛讜 注"讻. 讜讗讬谞讜 诪讞讜讜专, 讚诪讗讬 砖谞讗 砖诇讬讞讗 讚专讘谞谉, 讚讗驻讬诇讜 讘讻诇 讗讚诐 讘专 谞讚讜讬 讛讜讗, 讜诪住转讘专讗 砖爪注专讜 讘讚讘专讬诐, 讜讘驻"讙 讚讬讘诪讜转 (谞讘, 讗) 讚诪讬讬转讬谞谉 诇讛 诇讛讗 讚专讘, 讙专住讬谞谉 讘住驻专讬 讚讜拽谞讬 讜诪讗谉 讚诪讘讝讬 砖诇讬讞讗 讚专讘谞谉, 讜驻讬专砖 专砖"讬 讝"诇 砖诪注讬讝 驻谞讬讜 诇讛转专讬住 注诐 砖诇讬讞 讘讬转 讚讬谉.





专讬讟讘"讗

讛讗 讚讗诪专讜 诇专讘 讞住讚讗 讜讛讗 讗讬讻讗 注讚讬诐 讘讗讜专讬 讚讛讛讜讗 讬讜诪讗 讛讜讛 讘讬讛 砖讜讛 驻专讜讟讛 诇讗讜 诇诪讬诪专讗 讚讬讚注讬 讜讚讗讬 讚讗讬讻讗 注讚讬诐 讚讗"讻 讛讬讻讬 讗讬驻砖专 讚诇讗 讞讬讬砖 诇讛 专讘 讞住讚讗 讻诇诇 讗诇讗 讛"驻 讜讛讗 讗讬讻讗 拽诇讗 讚讗讬讻讗 注讚讬诐 讘讗讜专讬转 讜诇讗讜 拽诇讗 讚讗转讞讝拽 讘讘讬 讚讬谞讗 讻讚讞讝讬 讚讗"讻 诇讗 住讙讬讗 讚诇讗 谞讬讞讜砖 诇讬讛 讚讛讗 拽讬"诇 讬爪讗 砖诪讛 讘注讬专 诪拽讜讚砖转 讛专讬 讝讜 诪拽讜讚砖转 讜诇讗 讚诪讬 诇诪讗讬 讚讗诪专讬谞谉 讛转诐 诪讬诪专 讗诪专讬谞谉 注讬讬谞讜 专讘谞谉 讘拽讚讜砖讬 讜诇讗 讛讜讛 讘讬讛 砖"驻 讜讘讟诇讛 拽诇讗 讚讛转诐 讛讜讗 诪砖讜诐 讚讗砖转讻讞 讚讛讻讬 讛讜讛 拽讜砖讟讗 讚诪讬诇转讗 砖诇讗 讛讬讛 讘拽讚讜砖讬 砖讜讛 驻专讜讟讛 讗讘诇 讘讻讗谉 砖讛拽讜诇 诪讜讞讝拽 砖讛讬讛 砖"驻 讛讬讻讬 讗讬驻砖专 讚诇讗 谞讬讞讜砖 诇拽诇讗 讗诇讗 讜讚讗讬 讚讛讗讬 拽诇讗 讚诇讗 讗讬转讞讝拽 讘讘讬 讚讬谞讗 讛讜讛 讜讗注"讙 讚拽讬"诇 讛转诐 讚讻诇 拽诇讗 讚诇讗 讗讬转讞讝拽 讘讘讬 讚讬谞讗. 诇讗讜 拽诇讗 讛讜讗 拽住讘专讬 讛谞讬 专讘谞谉 讚讛转诐 讛讜讗 砖拽讜诇 讛拽讚讜砖讬谉 讛讜讗 讬讜爪讗 诇讙诪专讬 讜讗讬谉 拽讚讜砖讬谉 诪讜讞讝拽讬谉 讻诇诇 讗诇讗 注诇 驻讬 讛拽讜诇 讚诇讗 诪讞讝拽讬' 拽讚讜砖讬 诪注讬拽专讗 讗驻讜诪讬讬讛讜 讗讘诇 讘讝讜 砖讻讘专 讛讬讗 诪拽讜讚砖转 讘驻谞讬谞讜 讗诇讗 讚诪住驻拽讗 诇谉 讘拽讚讜砖讬 讗讬 讛讬讛 讘讛讜 砖"驻 讗讬 诇讗讜 讘讻讬 讛讗 讞讬讬砖讬谞谉 诇拽诇讗 讗注"讙 讚诇讗 讗讬转讞讝拽 讜专讘 讞住讚讗 住讘专 讚讻讬讜谉 讚住讛讚讬 诇讬转谞讬讬讛讜 诇讗 讞讬讬砖讬谞谉 诇拽诇讗 讚诇讗 讗讬转讞讝拽 讗驻讬诇讜 讘讛讗 讜讗讬讬转讬 专讗讬讛 诪注讜讘讚讗 讻讘谞转讬讛 讚诪专 砖诪讜讗诇 讚讗驻讬诇讜 砖讛讬讜 砖讘讜讬讜转 讘驻谞讬谞讜 讗诇讗 讚诪住驻拽讗 诇谉 讗诐 谞讘注诇讜 诇讗 讞砖砖讬 诇拽讜诇 讚讗诪专讬 讚讛讜讛 注讚讬 讟讜诪讗讛 诪讻讬讜谉 讚诇讗 讗讬转讞讝拽. 讜讗讘讬讬 讜专讘讗 诇讗 住"诇 讛讗 讚专讘 讞住讚讗 讚讗诪专讬 讗诐 讛拽诇讜 讘砖讘讜讬讬讛 谞拽诇 讘讗砖转 讗讬砖 驻讬' 讚讗注"讙 讚讞讝讬谞谉 讚讻砖讬诐 砖讛讗砖讛 砖讗诪专讛 谞砖讘讬转讬 讜讟讛讜专讛 讗谞讬 谞讗诪谞转 讻讱 讗诐 讗诪专讛 讗砖转 讗讬砖 讗谞讬 讛讬讬转讬 讜讙专讜砖讛 讗谞讬 谞讗诪谞转 砖讗谞讬 讛转诐 讚讛驻讛 砖讗住专 讛讬讗 讛驻讛 砖讛转讬专 讚讗讜专讬讬转讗 讛讜讗 讘讻诇 讚讘专 讜讗驻讬诇讜 讘讗砖转 讗讬砖 讻讚谞驻拽讗 诇谉 诪讚讻转讬讘 讗转 讘转讬 谞转转讬 诇讗讬砖 讛讝讛 讜诇讗 注讜讚 讗诇讗 讚住讘专讗讬 讛讜讗 讜诇讗 讘注讬拽专讗 讻讚讗讬转讗 讘讻转讜讘讜转 驻专拽 讛讗砖讛 拽诪讗 讗讘诇 讛讻讗 讚讗讬讻讗 拽诇讗 诇讗住讜专' 讗诪专讬' 砖讗诐 讛拽诇讜 讘拽讜诇 讝讛 讘砖讘讜讬' 谞拽诇 讘讗砖转 讗讬砖 讜诇讗讜 诪砖讜诐 讚砖讘讜讬讬讛 讗讬住讜专 诇讗讜 讜讗砖转 讗讬砖 讗讬住讜专 讻专转 讚讛讗 讗诪专讬谞谉 讛转诐 讘讬讘诪讜转 讚讻诇 讘讚讗讜专讬讬转讗 诇"砖 讗讬住讜专 诇讗讜 诇"砖 讗住讜专 讻专转 讜讻谉 谞诪讬 诇"诇 讚诪砖讜诐 讚砖讘讜讬讬' 讞讝拽讛 讚讻砖专讜转 砖讛讬转讛 讘讞讝拽转 讘转讜诇讛 讚讘讗讬讚讱 谞诪讬 讗讬讻讗 讞讝拽讛 讚讻砖专讜转 砖讛讬转讛 拽讜讚诐 住驻拽 讝讛 讘讞讝拽转 驻谞讜讬讛 讜讗讜拽诪讛 讗讞讝拽转' 讗诇讗 讟注诪讗 诪砖讜诐 讚砖讗谞讬 砖讘讜讬讬' 讚诪谞讜讜诇讗 谞驻砖讛 诇讙讘讬 砖讘讗讬 讜讗讬转转讗 诇讗 讗讬转专注讬 砖讛专讬 讗注驻"讬 砖谞砖讘讬转 讗驻砖专 砖诇讗 谞讘注诇讛 讜讟讛讜专讛 讛讬讗 讜讘诪拽爪转 谞讜住讞讜转 讙诐 讘讛诇讻讜转 专讘讬谞讜 讝"诇 讙专住讬 讛讻讬 讘讛讚讬讗 讗诐 讛拽诇讜 讘砖讘讜讬讬 讚诪谞讜讜诇讗 谞驻砖讛 诇讙讘讬 砖讘讗讬 谞拽诇 讘讗砖转 讗讬砖 讜讻讬 转讬诪讗 讛谞讬讞讗. 诇诪讗谉 讚住"讚 讛转诐 讚注讚讬 砖讘讜讬' 讗讬转诪专 讗诇讗 诇诪讗谉 讚讗住讬拽谞讗 讚注讚讬 讟讜诪讗讛 讗讬转诪专 讛讗 讗讬转专注讗讬 讞讝拽' 讝讜 讚诪讬谞讜讜诇讗 谞驻砖讬' 讗讬讻讗 诇诪讬诪专 砖讞讝拽讛 讝讜 讚诪讬谞讜讜诇讗 谞驻砖' 诇讙讘讬 砖讘讗讬 讙讚讜诇讛 讻"讻 讚讗讬转 诇谉 诇讗讜专讜注讬 拽诇讗 讻讬讜谉 讚诇讗 讗讬转讞讝拽 讜诇诪讬诪专 讚拽诇讗 讚砖讬拽专讗 讛讜讗 讜诇注讜诇诐 诇讗 讬讘讗讜 注讚讬诐 砖讬注讬讚讜 注诇 讟讜诪讗转' 讜讛专讬 讝讛 谞讻讜谉:



讛讛讜讗 讙讘专讗 讚拽讚讬砖 讘砖讜讟讬转' 讚讗住讗 讘砖讜拽讗. 驻讬' 讜诇讗 讛讜讛 讘讬讛 砖"驻 砖诇讞讗 专讘 讗讞讗 讘专 专讘 讛谞讗 诇拽诪讬讛 讚专讘 讬讜住祝 砖诇讞 诇讬讛 谞讙讚讬讛 讻专讘 讜讗讬爪讟专讬讱 讙讬讟讗 讻砖诪讜讗诇 驻讬' 讛讗 讗诇讜 诇讗 讛讜讛 讞讬讬砖讬谞谉 诇砖诪讜讗诇 诇讗 讛讜讛 谞讙讬讚 诇讬讛 诪砖讜诐 讚专讘 讻讬讜谉 讚诇讗 讗讛谞讜 诪注砖讬讜 讻诇诇:



讚专讘 诪谞讙讬讚 诪讗谉 讚诪拽讚讬砖 讘讘讬讗讛. 驻讬专讜砖 诪砖讜诐 讞讜爪驻讗 砖讘注诇 讘驻谞讬 注讚讬诐 讜诇讗 诪讬讞讜讜专 讻诇诇 讚讛讗 讘注讬讚讬 讬讬讞讜讚 住讙讬 讻讚讻转讬讘谞讗 诇注讬诇 讜转讜 讚讛讗 讗诪专讬谞谉 讘讬讘诪讜转 讙讘讬 讬讘诐 诪爪讜转 讬讘诐 诪拽讚砖 讜讛讚专 讘注讬诇 讗讘诇 讘注讬诇 讜讛讚专 诪拽讚砖 诇讗 诪砖讜诐 讚专讘 讚诪谞讙讬讚 讗诪讗谉 讚诪拽讚砖 讘讘讬讗讛 讜讛转诐 讘讬谉 讘转讞诇' 讘讬谉 讘住讜祝 诇讗 住讙讬讗 讚诇讬讻讗 注讬讚讬 讘讬讗讛 砖讛专讬 讘讬讗讛 讙讜诪专转 讘讛 讜诇讗 讻住祝 讜砖讟专 诇讻讱 驻专"转 讝"诇 讚讛讬讬谞讜 讞讜爪驻讛 诪砖讜诐 砖注讜砖讛 讛驻拽专 砖转讛讗 转讞诇转 拽讬专讜讘讜 讘讗砖转讜 讘讘讬讗讛 讜谞专讗讛 讻注讜砖讛 讚专讱 讝谞讜转:



讜诪讗谉 讚诪讘讟讬诇 讙讬讟讗 诪住转讘专 诇讬 讚专讘 诇讟注诪讬讛 讚住"诇 讚讘讬讟诇讜 砖诇讗 讘驻谞讬讜 诪讘讜讟诇 讜诪砖讜诐 讛讻讬 诪谞讙讚讬谞谉 诇讬讛 砖讛讜讗 讙讜专诐 诇讛讘讬讗 诪诪讝专讬' 诇注讜诇诐 讚讝讬诪谞讬谉 讚诇讗 讬讚讬注 讘讟讜诇讬讛 讜讬讛讬讘 诇讬讛 砖诇讬讞讗 诇讙讬讟' 诇讗讬转转' 讜诪讬谞住讘讗 讘讬讛 讜讘转专 讛讻讬 诪砖转讻讞 讚讘讟诇讬' 讜转爪讗 讜讘谞讬讛 诪诪讝专讬'. 讛讗 诇诪"讚 讘讬讟诇讜 讗讬谞讜 诪讘讜讟诇 讚诇讗 讗转讬 讚讬讘讜专 讜诪讘讟诇 诪注砖讛 讻讬讜谉 讚诇讗 讗讛谞讬 讘讟讜诇讬讛 讜诇讗 谞驻讬拽 诪讬谞讬' 讞讜专讘讗 诇讗 诪谞讙讚讬谞谉 诇讬讛 讜讗注"讙 讚专讘 讬讜住祝 住"诇 讛转诐 讘驻' 讛砖讜诇讞 讚讘讬讟诇讜 砖诇讗 讘驻谞讬讜 讗讬谞讜 诪讘讜讟诇 讜讗谞谉 诪讬讬转讬谞谉 讛讻讗 讛讜讗 专讘 注诇 诪讬诪专讗 讚专讘 讬讜住祝 诇讗 诪讬讬转讬 诇讛 讗诇讗 诪砖讜' 诪讗讬 讚拽讗诪专 谞谞讙讬讚 讻专讘 讚诪谞讙讬讚 讗诪讗谉 讚诪拽讚砖 讘讘讬讗讛 讜讘讛讗 住"诇 讻专讘 讜驻诇讬讙 讘讗讬讚讱 讚诪谞讙讬讚 讗诪讗谉 讚诪讘讟诇 讙讬讟讗 讜讗驻砖专 诇讜诪专 讚讗驻讬诇讜 诇专讘 讬讜住祝 讚住讘专 讘讬讟诇讜 砖诇讗 讘驻谞讬讜 讗讬谞讜 诪讘讜讟诇 诪谞讙讚讬谞谉 诇讬' 诪砖讜诐 讚诪驻讬拽 注诇讬讛 诇注讝 讜讻讙讜谉 砖讛专讜讗讛 住讘专 砖讛讜注讬诇 讘讬讟讜诇讜 讜讛讙讟 讘讟诇 讜讘讟讛 诪诪讝专讬诐 讜讙诐 讝讛 谞专讗讛 诇讬 谞讻讜谉:



讛讛讬讗 讙讘专讗 讚拽讚讬砖 讘爪讬驻转讗 讚讗住讗 讻讜'. 注讚 讻诇 砖转讬拽讛 讚诇讗讞专 诪转谉 诪注讜转 诇讗讜 讻诇讜诐 讛讜讗. 讜讗讬讻讗 诇诪讬讚拽 诪讛讗 讚转谞讗 诇拽诪谉 讘驻专拽 讛讗讜诪专 诇讗砖讛 讛转拽讚砖讬 诇讬 讘驻拽讚讜谉 砖讬砖 诇讬 讘讬讚讱 讜讛诇讻讛 讜诪爪讗转讜 砖谞讙谞讘 讗讜 砖讗讘讚讜 讗诐 谞砖转讬讬专 讘讜 砖讜讛 驻专讜讟讛 诪拽讜讚砖转. 讜讛讗 讛转诐 诇讗 讗诪专' 诪讬讚讬 讗诇讗 讚讗讬砖转讬拽讛 讜诪"砖 讚砖转讬拽讛 诇讗讞专 诪转谉 诪注讜转 诪讛谞讬'. 转讬专爪讜 讘转讜住驻讜转 讚讛讛讬讗 讘讚砖讚讬讱 讜讗讬讚讱 诪转谞讬转讗 讚诪讬讬转讬 专讘讗 讘讚诇讗 砖讚讬讱. 讜诇讗 谞讛讬专讗 砖讻诇 讻讛"讙 讛讜讛 诇讛讜 诇驻专讜砖讬 讘讙诪专讗 讻讚诇拽诪谉 讙讘讬 讞讟祝 住诇注 诪讬讚讛. 讗讘诇 讛谞讻讜谉 讚讛转诐 讘讚讗诪专讛 讗讬谉 讜讛讗 讚诇讗 驻讬专砖讬 讛讻讬 讘诪转谞讬转讗 诇诪转谞讬 专爪转讛 诪拽讜讚砖转 诪砖讜诐 讚讛转诐 诇讗 讗转讗 转谞讗 诇讗砖诪讜注讬谞谉 诪讬讚讬 讘讚讬谉 拽讚讜砖讬 住转诐 讜砖转讬拽讛 讚讛讗 驻专讬砖 诇讛 讘讗讬讚讱 诪转谞讬转讗 讚拽讗 诪讬讬转讬 讛讻讗 专讘讗 讜讛转诐 讗转讗 诇讗砖诪讜注讬谞谉 砖讛诪拽讚砖 讘驻拽讚讜谉 砖讘讬讚讛 讗讬谉 讚注转诐 注诇 讻诇讜 讗诇讗 诪讛 砖谞砖转讬讬专 诪诪谞讜 拽讬讬诐 讜讻诇 砖讬砖 讘讜 砖讜讛 驻专讜讟讛 诪拽讜讚砖转 讜诇注讜诇诐 讘讚讗诪专讛 讗讬谉 讜讻谉 驻讬' 专讘讬谞讜 讛讙讚讜诇 讛专诪讘"谉 讝"诇:



讗诪专 专讘讗 诪谞讗 讗诪讬谞讗 诇讛 讚转谞讬讗 讻讜'. 拽砖讜 讘讛 讘驻讜诐 谞讛专讗 诪砖诪讬讛 讚专讘 讛讜谞讗 讘专讬讛 讚专讘 讬讛讜砖注 诪讬 讚诪讬 讛转诐 讘转讜专转 驻拽讚讜谉 讬讛讘讬谞讛讜 谞讬讛诇讛 住讘专讗 讗讬 砖讚讬谞讗 诇讛讜 诪讞讬讬讘谞讗 讘讛讜 讛拽砖讛 讛专讗讘"讚 讝"诇 讗讬 诪砖讜诐 讛讗 讛讜讗 讚诇讗 砖讚讬转谞讛讜 转砖讚讬谞讛讜 讜诇讬诪讗 诇讬讛 砖拽讜诇 驻拽讚讜谞讱 讚专砖转讗 诇讗 诪讞讬讬讘讗 讘讛讜 讜诪讚诇讗 讗诪专讛 讛讻讬 谞讬诪讗 讚讜讚讗讬 诪转专爪讬转 讛讬讗 讘拽讚讜砖讬谉 讜转讬专抓 讛讜讗 讝"诇 讚诪讬讬专讬 讘驻拽讚讜谉 砖讬砖 讘讜 讝诪谉 讜注讚讬讬谉 诇讗 讛讙讬注 讝诪谞讜 讚讛砖转讗 诇讗讜 讻诇 讻诪讬谞讬' 诇诪讬诪专 诇讬讛 讛专讬 砖诇讱 诇驻谞讬讱 讜诇诪转讘' 谞讬讛诇讬讛 砖诇讗 诪讚注转讜 讜诇讗 诪讬讞讜讜专 讚讗"讻 讛讜讛 诇讬讛 诇驻专讜砖讬 讛讻讬 讘讛讚讬讗 讚驻砖讟讗 讚诪转谞讬转讗 住转诐 砖讗讬谉 讘讜 讝诪谉 诪砖诪注. 讜讗讞专讬诐 转讬专爪讜 讚讗谞谉 诇讗讜 讚讬谞讗 拽讗诪专讬谞谉 讗诇讗 住讘专讗 讚讬讚讛 砖讟讜注讛 讜住讜讘专转 讚讻讬讜谉 讚讘转讜专转 驻拽讚讜谉 讬讛讘讬谞讛讜 谞讬讛诇讛讬 讗讬 转讬砖讚讬谞讛讜 拽诪讬讛 诪讞讬讬讘讗 讘讗讞专讬讜转谉 注讚 讚诪讟讜 诇专砖讜转讬讛 讚讜诪讬讗 讚诪诇讜讛 讜诇讗 诪讬驻讟专讗 诪砖讜诐 讗诪讬专转讛 讚转讬诪讗 讛专讬 砖诇讱 诇驻谞讬讱 讗讘诇 讘拽讬讚讜砖讬' 诇讗 讗讬驻砖专 诇讛 诇诪讟注讬 讻诇诇 讻讬讜谉 讚诇讗 拽讘诇转讬谞讛讜 讘转讜专转 驻拽讚讜谉 讜讗诐 讗讬转讗 讚诇讗 谞讬讞讗 诇讛 转砖讚谞讛讜 讜驻专讬拽 专讘 讗讞讗 讚讗讟讜 讻诇讛讜 谞砖讬 讚讬谞' 讙诪讬专讬 讻讬 讛讬讻讬 讚讟注讗 讘驻拽讚讜谉 讟注讬' 谞诪讬 讘讛讗 讚拽讚讜砖讬谉 讚住讘专' 讻讬讜谉 砖讘讗讜 诇专砖讜转' 讘转讜专' 拽讬讚讜砖讬谉 讗讬 诇讗 诪讜专讛 讘拽讚讜砖讬谉 讜砖讚讬讗 诇讛讜 讜诪讬转讘专讬 诪转讞讬讬讘讬 讘讛讜 讜讗讬讘专讗 讚诇讬砖谞讗 讚讙诪' 讗转讬 砖驻讬专 诇讛讗讬 驻讬专讜拽讗 讚拽讗诪专讬谞谉 诪注讬拽专讗 住讘专讗 讗讬 砖讚讬谞讗 诇讛讜 讜诇讗 讗诪专讬谞谉 讛转诐 讗讬 砖讚讬讗 诇讛讜 诪讞讬讬讘 讘讛讜 讚讗诇诪讗 诇讗讬 讚讬谞讗 讛讜讗 讗诇讗 讚讗讬讛讬 讟注讬讗 讜住讘专讛 讛讻讬 讜讻讗讬讚讱 讚驻专讬拽 专讘 讗讞讗讬 [拽讗诪专] 讛"谞 住讘专讛 讗讬 砖讚讬谞讗 诇讛讜 讚讛讬讬谞讜 住讘专讛 讘讟注讜转讗 讜诇讗讜 诪讚讬谞讗 讗诇讗 讚讗讻转讬 转拽砖讬 诇谉 讗诐 注诇 讝讛 讗谞讜 讘讗讬谉 诇讚讜谉 讚诪砖讜诐 讚住讘专讛 讚转讞讬讬讘 讘讛讜 讗注"讙 讚讗诪专讛 讛专讬 砖诇讱 诇驻谞讬讱 讛讜讗 讚诇讗 砖专讬转谞讛讜 诪"诪 讗诪讗讬 砖转拽讛 诇讙诪专讬 转讬诪讗 诇讬讛 讗谞讬 专讜爪讛 讘拽讚讜砖讬谉 讜转讜 诇讗 讘注讬讗 讜诇讬讻讗 注诇讛 诪砖讜诐 讞砖砖讛. 诇驻讬讻讱 讬砖 诇谞讜 诇讜诪专 讚拽讜砖讬讗 诪注讬拽专讗 诇讬转讗 讚讛讻讗 讜讚讗讬 讗诇讜 讗诪专讛 诇讬讛 转讗 砖拽讜诇 诇驻拽讚讜谞讱 讜讗诪专 诇讗 讘注讬谞' 讜讘转专 讛讻讬 砖讚讬转谞讛讜 拽诪讬讛 驻讟讜专讛 讜讗讬讛讬 谞诪讬 讬讚注讗 讘诪讬诇转讗. 诪讬讛讜 讛讻讗 讗讬谉 讗谞讜 讘讗讬谉 诇讚讜谉 讗诇讗 注诇 砖转讬拽转' 讜注讻讜讘 讛诪注讜转 讗诐 讛讜讚讗' 讛讬讗 砖诪讜讚讛 讘拽讚讜砖讬谉 讗讜 诇讗 讜讘讛讗 讟注谞讬谞谉 讚诇讗讜 讛讜讚讗讛 讛讬讗 讗诇讗 讚讞讬讬砖讬谞谉 讚诪讬转讘专讬' 讜诪讬讞讬讬讘' 讘讗讞专讬讜转谉 讜讗讬讛讬 诇讗 讘注讬讗 诇诪讬讟注谉 讘讛讚讬讛 讜诇讗 诇诪讬诪专 诇讬讛 讗谞讬 专讜爪讛 讘拽讚讜砖讬' 讜诇讗 诇讜诪专 诇讜 讟讜诇 讗转 砖诇讱 讗讬 诪砖讜诐 讻住讜驻讗 讜爪谞讬注讜转讗 讗讬 诪砖讜诐 讚诪讗讬住 诇讬讛 讚讬讘讜专讬讛 讛讬诇讻讱 讗讬谉 诇谞讜 诇讚讜谉 讗诇讗 注诇 砖转讬拽转' 讘诇讘讚 讜讝讛 注讬拽专 诪驻讬 专讘讬谞讜 谞专讜 讘砖诐 专讘讜 讝"诇:



讜讗讙讘 讗讜专讞讬谉 砖诪注讬谞谉 诪讛讻讗 讚讻诇 砖讻讘专 讘讗 讘驻拽讚讜谉 诇讬讚讜 讗讬谞讜 谞驻讟专 讘讝专讬拽讛 诇驻谞讬讜 注讚 砖讬讗诪专 诇讜 讟讜诇 驻拽讚讜谞讱 讜讗诪专 诇讗 讘注讬谞' 讚讘转专 讛讻讬 砖讚讬 诇讬讛 拽诪讬讛 讜诪讬驻讟专 讗讘诇 讘转讞讬诇转 驻拽讚讜谉 讗诐 讗讬谞讜 专讜爪讛 诇讛讬讜转 谞驻拽讚 砖诇讜 讝讜专拽讜 诇驻谞讬讜 讜谞驻讟专 讜讻讚讻转讘讬' 诇注讬诇:





讛诪讗讬专讬

讛诪讜住专 诪讜讚注讗 注诇 讛讙讟 砖讛讬讗 诪讜讚注讗 讻诪讜 砖讛转讘讗专 讘诪住讻转 注专讻讬谉 讜讻谉 砖讛讬讗 诪讜讚注讗 讗祝 讘诇讗 讗讜谞住 讗诇讗 讘讙诇讜讬 讛讚注转 诇讘讚 讜讻诪讜 砖讘讬讗专谞讜 讚讬谞讛 讘砖诇讬砖讬 砖诇 讘转专讗 讛讜讗讬诇 讜诪讻诇 诪拽讜诐 讛讜讗 诪讜住专讛 讚专讱 讝讚讜谉 讜砖诇讗 诪爪讚 砖讜诐 讗讜谞住 专讗讜讬 讙诐 讻谉 诇讙注讜专 讘讜 诪驻谞讬 砖讛讜讗 驻讬专爪讛 讜讛讻谞转 诪讻砖讜诇 砖诪讗 转诇讱 讜转谞砖讗 讗诇讗 砖讗讬谞讜 讘专 诪诇拽讜转 讜诪讻诇 诪拽讜诐 讻诇 砖注讜砖讛 讻谉 诪爪讚 讗讜谞住 讗讬谉 讻讗谉 诇讗 讙注专讛 讜诇讗 谞讝讬驻讛 讜讗驻讬诇讜 诇讗 谞讜讚注 讛讗讜谞住 诇注讚讬诐 讛讜讗讬诇 讜诪讻诇 诪拽讜诐 讛讜讗 诪讙诇讛讜 诇讛诐 讗讬谉 讻讗谉 讙注专讛 讻诇诇:



讛诪爪注专 砖诇讬讞 讘"讚 讛讘讗 诇讛讝诪讬谞讜 诇讚讬谉 讗讜 诇诪砖讻谞讜 讜诪讘讝讛讜 讗注"驻 砖讛讜讗 讘专 谞讚讜讬 讻诪讜 砖讬转讘讗专 讘诪拽讜诪讜 讗讬谉 诪诇拽讬谉 讗讜转讜:



讜讻谉 诪讬 砖讞诇讛 注诇讬讜 砖诪转讗 砖诇砖讬诐 讬讜诐 注诇 砖诇讗 讘讗 诇讚讬谉 讜注讚讬谉 讗讬谞讜 专讜爪讛 诇讘讗 讗注"驻 砖讞讜讝专讬谉 讜诪谞讚讬谉 讗讜转讜 讻诪讜 砖讬转讘讗专 讘诪拽讜诪讜 讗讬谉 诪诇拽讬谉 讗讜转讜:



讞转谉 讛讚专 讘讘讬转 讞诪讬讜 讗诐 讛讬讗 讞砖讜讚讛 诪诪谞讜 诪诇拽讬谉 讗讜转讜 注诇 诇讗 讟讜讘讛 讛砖诪讜注讛 讛讗 讻诇 砖讗讬谞讛 讞砖讜讚讛 讗注"驻 砖讛讚讘专 诪讻讜注专 讗讬谞讜 讘专 诪诇拽讜转:



讜讘讻诇 讗诇讜 讗注"驻 砖讗讬谉 砖诐 诪诇拽讜转 讻转讘讜 讛讙讗讜谞讬诐 砖诪谞讚讬谉 讗讜转诐 讜讛讻诇 诇驻讬 注谞讬谉 讛驻讬专爪讛 讜讻讞 讛讘"讚 讜爪讜专讱 讛诪拽讜诐 讜讛砖注讛 讜诪讻诇 诪拽讜诐 讘讞转谉 讛讚专 讘讘讬转 讞诪讬讜 讻转讘讜 讙讚讜诇讬 讛讚讜专讜转 砖诇讗 谞讗诪专讛 讗诇讗 讘讚讜专讜转 讛专讗砖讜谞讬诐 讗讘诇 讘讝诪谞讬诐 讛诇诇讜 砖讘谞讜转 讬砖专讗诇 讙讚讜专讜转 讘讬讜转专 讗讬谉 讞讜砖砖讬谉 诇讻讱 讗诇讗 砖讗诐 讗讬专注 砖诐 专谞讜谉 讜讚讘转 注诐 讞讜讝专讬谉 诇专讗砖讜谞讜转 讜讬砖 驻讜住拽讬诐 讘讻诇诐 砖诪诇拽讬谉 注诇讬讛诐 讻诇讬砖谞讗 拽诪讗 讚专讘 讜讻谉 讻转讘讜讛 讙讗讜谞讬 住驻专讚 讘讞诪砖讬 砖诇 讬讘诪讜转:



谞转谉 诇讗砖讛 驻讞讜转 诪砖讜讛 驻专讜讟讛 讜讻谉 砖讛讜讗 讚讘专 砖讗讬谞讜 诪转拽讬讬诐 砖讗讬谉 诇讞讜砖 讘讛 诇砖讜讛 驻专讜讟讛 讘诪讚讬 砖讗讬谉 讻讗谉 讞砖砖 拽讚讜砖讬谉 讻诇诇 讗诇讗 砖讛讟诪讬谉 讘转讜讻讜 讚讘专 讛砖讜讛 驻专讜讟讛 讜讛讬讗 讗讬谞讛 讬讜讚注转 讘讻讱 讜讗讞专 砖讘讗 诇讬讚讛 讜诪专讙讬砖讬诐 讘讜 砖讗讬谞讜 砖讜讛 驻专讜讟讛 讛讜讗 讗讜诪专 砖转讛讗 诪拽讚砖转 讘讚讘专 讛讟诪讜谉 讘讛 讻讙讜谉 砖谞转谉 诇讛 注诇讛 砖诇 讻专讜讘 讜讟诪谉 讘讛 讞转讬讻转 讝讛讘 讜讛专讬 砖诪爪讚 讛讻专讜讘 讗讬谞讜 砖讜讛 驻专讜讟讛 讗诇讗 砖讗讞专 砖拽讘诇转讛 讛讜讗 讗讜诪专 砖转转拽讚砖 诇讜 讘讞转讬讻转 讝讛讘 讛讟诪讜谞讛 砖诐 讗讜 砖讗讜诪专 砖讘讗讜转讜 讚讘专 讛讬讛 诪讻讜讬谉 诇拽讚砖 讗诐 讛讬讗 讗讜诪专转 专"诇 砖讛讬讗 诪转专爪讛 讘讻讱 讛专讬 讛讬讗 诪拽讚砖转 讜诪讻诇 诪拽讜诐 谞专讗讛 讚讜拽讗 砖讛注讚讬诐 砖诐 砖砖讜诪注讬谉 讛讜讚讗转讛 砖讗诐 诇讗 讻谉 讛专讬 讘砖注转 拽讘诇转讛 诇讗 谞转拽讚砖讛 讘讚讘专 讛讟诪讜谉 砖诐 砖讛专讬 诇讗 讬讚注讛 讛讬讗 讘讻讱 讜讗驻讬诇讜 讗诪专 诇讛 转讞诇讛 讘讚讘专 讝讛 讜诇讗 驻讬专砖 讘注诇讛 砖诇 讻专讜讘 讝讛 诪讻诇 诪拽讜诐 讗祝 讛讬讗 诇讗 住诪讻讛 讚注转讛 讗诇讗 注诇 诪讛 砖讛讬讗 专讜讗讛 讜讛专讗讬讛 砖讛专讬 讘谞转谉 诇讛 讻讜住 诪诇讗 诪讬诐 讜讗诪专 诇讛 讛转拽讚砖讬 诇讬 讘讻讜住 讝讛 诇讚注转谞讜 讗讬谞讛 诪拽讚砖转 讗诇讗 讘讻诇讬 讜讗诐 讗讬谉 讛讻诇讬 砖讜讛 驻专讜讟讛 讗讬谞讛 诪拽讚砖转 讗注驻"讬 砖讛诪讬诐 诪爪讟专驻讬诐 诇驻专讜讟讛 砖讗讬谉 讚注转讛 注诇 讛诪讬诐 讻诇诇 讻诇 砖讻谉 讘诪讛 砖诇讗 专讗转讛 讜讗诐 转讗诪专 讛转诐 讛讜讗 砖讗诪专 讘讻讜住 讝讛 讜诇讗 讛讝讻讬专 讛诪讬诐 讛专讬 讗诐 诪诇讗 讬讬谉 讛讜讗 讘讛驻讱 专"诇 砖讚注转讛 注诇 讛讬讬谉 讻诪讜 砖讬转讘讗专 讘驻专拽 砖谞讬 讗诇诪讗 讛讻诇 转诇讜讬 讗讞专 诪讛 砖讚注转讛 注诇讬讜 讜讻砖讗讜诪专 讗讞专 讻谉 砖转转拽讚砖 讘讚讘专 讛讟诪讜谉 砖诐 爪专讬讱 砖讬讛讬讜 砖诐 讛注讚讬诐 砖讬砖诪注讜 讛讜讚讗转讛 讜讬专讗讛 诇讬 砖讗祝 讛拽讚讜砖讬谉 讗讬谞诐 讞诇讬诐 讗诇讗 诪讗讜转讛 砖注讛 讜讗诐 讗讬谉 注讚讬诐 砖诐 讘砖注转 讛讜讚讗转讛 谞诪爪讗讜 讗诇讜 拽讚讜砖讬谉 砖诇讗 讘注讚讬诐 砖讗驻讬诇讜 砖谞讬讛诐 诪讜讚讬诐 讗讬谞讛 诪拽讚砖讛 讗注"驻 砖讘注诇 诪谞转 砖讗谞讬 爪讚讬拽 讜谞诪爪讗 专砖注 讗诪专讜 砖诪拽讚砖转 砖诪讗 讛专讛专 转砖讜讘讛 讘诇讘讜 讜讗注"驻 砖诇讗 讬讚注讜 讛注讚讬诐 讗诐 讛专讛专 转砖讜讘讛 讜讗讬谉 讗讜诪专讬诐 砖转讛讗 讻诪拽讚砖 讘诇讗 注讚讬诐 讘讝讜 讻讬讜谉 砖讗诪专 注诇 诪谞转 砖讗谞讬 爪讚讬拽 讜讚讗讬 讛专讛专 诇注砖讜转 转砖讜讘讛 讘诇讘讜 讜讗注"驻 砖诇讗 讬讚注讜 讛注讚讬诐 讗诐 讛专讛专 转砖讜讘讛 讜讗讬谉 讗讜诪专讬诐 砖转讛讗 讻诪拽讚砖 讘诇讗 注讚讬诐 讘讝讜 讻讬讜谉 砖讗诪专 注诇 诪谞转 砖讗谞讬 爪讚讬拽 讜讚讗讬 讛专讛专 诇注砖讜转 转砖讜讘讛 讜诪讻诇 诪拽讜诐 讬砖 诪讜讻讬讞讬诐 诪砖诐 砖讗讬谉 爪讜专讱 砖讬讚注讜 讛注讚讬诐 拽讬讜诐 讛转谞讗讬 讗诐 谞转拽讚砖讛 注诇 转谞讗讬 讛讜讗讬诇 讜专讗讜 讛拽讚讜砖讬谉 砖讛专讬 讘讝讜 诇讗 专讗讜 讛注讚讬诐 砖讬讛讗 爪讚讬拽 注讻砖讜 讜讗诐 诇讗 讛讜讚讬转 讗诇讗 砖讗诪专讛 讗讬谞讛 专讜爪讛 讘拽讬讚讜砖讬讜 讗讬谞讛 诪拽讚砖转 讻诇诇 砖转拽讛 讬专讗讛 诪住讜讙讬讗 讝讜 砖诪拽讚砖转 诪住驻拽 讜讗注"驻 砖讗诪专讜 砖转讬拽讛 讚诇讗讞专 诪转谉 诪注讜转 诇讗 讻诇讜诐 讛讜讗 讻诪讜 砖讬转讘讗专 讘讝讜 讬砖 诇讚讜谉 讘讛 砖诪讗讞专 砖诪转讞诇讛 讘转讜专转 拽讚讜砖讬谉 讘讗 诇讬讚讛 讗诐 讗讬转讗 讚诇讗 谞讬讞讗 诇讛 讛讬讛 诇讛 诇讝专拽诐 砖讛专讬 讗祝 讗诐 讬讗讘讚讜 讘讝专讬拽讛 讗讬谞讛 讞讬讬讘转 讛讜讗讬诇 讜诇讗 讝专拽转讜 诪诪砖 讘诪拽讜诐 讛讗讘讚 讜讗注"驻 砖讛拽砖讜 讘讛 砖讗祝 讛讬讗 住讜讘专转 讻讱 专"诇 砖讗注"驻 砖讘讗讜 诇讬讚讛 讘转讜专转 拽讚讜砖讬谉 转转讞讬讬讘 讘讝专讬拽转诐 讜讻诇讛讜 谞砖讬 诇讗讜 讚讬谞讗 讙诪讬专讬 诪讻诇 诪拽讜诐 专讘讬谞讗 砖讛讜讗 讘转专讗 砖诇讞 诇讛讜 讞讜砖讜 诇讛 讜讛讬诇讻讱 诪拽讚砖转 诪住驻拽 讜诪讻诇 诪拽讜诐 讗诐 诇诪讚讜讛 讗转 讛讚讬谉 讜讗诪专讜 诇讛 讗诐 讗讬谞讱 专讜爪讛 讘拽讚讜砖讬谉 讝专拽讛讜 诇驻谞讬讜 砖讗讬谞讱 讞讬讬讘转 讘讻讱 讗讜 砖转讗诪专 砖讗讬谞讛 专讜爪讛 讗诇讗 砖砖转拽讛 讘讝讜 讜讚讗讬 诪拽讚砖转 讘讜讚讗讬 讜讻谉 讻转讘讜讛 讞讻诪讬 讛讛专 讗诇讗 砖讗谞讬 诪驻拽驻拽 讘专讗砖讜谞讛 专"诇 讻砖讗诪专讜 诇讛 诇讝专拽诐 砖讗讬谞讛 讞讬讬讘转 讘讻讱 砖诪讗 讞讜砖砖转 诇讛转讘讝讜转 讜诇讘讗 诇讘讬转 讚讬谉 注诇 讻讱:



诪诪讛 砖讻转讘谞讜 讗转讛 诇诪讚 砖讗诐 讝专拽转诐 讘诪拽讜诐 讛讗讘讚 讞讬讬讘转 讛讜讗讬诇 讜讬讚注讛 讘诪注讜转 讜讻谉 讗诪专讜 讘讘讘讗 拽诪讗 驻专拽 讚讬专 讛谞讜转谉 讚讬谞专 讝讛讘 诇讗砖讛 讜讗诪专 诇讛 砖诇 讻住祝 讛讬讗 驻砖注讛 讘讜 诪砖诇诪转 砖诇 讻住祝 讛讝讬拽转讛讜 诪砖诇诪转 砖诇 讝讛讘 讚讗诪专 诇讛 谞讛讬 讚谞讟讬专讜转讗 讚讻住驻讗 拽讘讬诇转 谞讟讬专讜转讗 讚讝讛讘 诇讗 拽讘讬诇转 诪讻诇 诪拽讜诐 讗讝讜拽讬谞讛讜 诇诪讛 诇讱 讜诪讻诇 诪拽讜诐 讗诐 拽讜讚诐 砖讛讜讚讬注讛 砖讬砖 砖诐 讚讘专 讟诪讜谉 讝专拽转讛讜 讘诪拽讜诐 讛讗讘讚 讗讬谞讛 讞讬讬讘转 讗诇讗 注诇 讗讜转讜 讚讘专 砖讛讬转讛 讬讜讚注转 讘讜 讜拽爪转 讙讗讜谞讬 住驻专讚 讻转讘讜 讘注谞讬谉 讝讛 拽爪转 讚讘专讬诐 砖诇讗 谞专讗讛 诇谞讜:



讗诪专 诇讛 讻谞住讬 住诇注 讝讛 讘驻拽讚讜谉 讜讘砖注讛 砖诪住专讜 诇讬讚讛 讗诪专 诇讛 讛转拽讚砖讬 诇讬 讘讜 讜砖转拽讛 讛专讬 讝讜 诪拽讚砖转 讗讞专 砖讛讘讬谞讛 讘诇砖讜谉 讛拽讚讜砖讬谉 砖拽讘诇转讛 诪讜讻讞转 砖专讜爪讛 讛讬讗 讘讻讱 讗讘诇 讗诐 讗诪专 诇讛 讻谞住讬 住诇注 讝讛 讘驻拽讚讜谉 讜诪住专讜 诇讬讚讛 注诇 讚注转 讻谉 讜讗讞专 砖讘讗 诇讬讚讛 讗诪专 诇讛 讛转拽讚砖讬 诇讬 讘讜 讗诐 讛讜讚转 专"诇 砖讗诪专讛 讛谉 讗讜 专讜爪讛 讗谞讬 讛专讬 讝讜 诪拽讚砖转 讗讘诇 讗诐 砖转拽讛 讗讬谞讛 诪拽讚砖转 讻诇诇 砖砖转讬拽讛 砖诇讗讞专 诪转谉 诪注讜转 讗讬谞讛 讻诇讜诐 讗驻讬诇讜 诇拽讚讜砖讬 住驻拽 讜讗讬谉 诇讚讜谉 讘讝讛 砖讗诐 讗讬谞讛 专讜爪讛 讛讬讛 诇讛 诇讝专拽诐 讘驻谞讬讜 砖讘讝讜 讜讚讗讬 讛讜讗讬诇 讜讘转讜专转 驻拽讚讜谉 讘讗 诇讬讚讛 住讜讘专转 讛讬讗 砖讗诐 转讝专讜拽 讜讬讗讘讚讜 砖转讛讗 讛讬讗 讞讬讬讘转 讘讻讱 讜讗注"驻 砖诪谉 讛讚讬谉 讻诇 砖讝讜专拽转讜 诇驻谞讬讜 讜讗讜诪专转 讛讬诇讱 驻拽讚讜谞讱 讗讬谞讛 讞讬讬讘转 注讜讚 讘驻拽讚讜谉 讝讛 砖讻诇 谞驻拽讚 诪讞讝讬专 讻诇 砖注讛 砖讬专爪讛 诪讻诇 诪拽讜诐 讛讬讗 住讜讘专转 讻讱 讜讛讚讘专讬诐 诪讜讻讬讞讬诐 砖讛讬讗 住讜讘专转 讻讱 讜讬砖 诪驻专砖讬诐 诪讻讞 拽讜砖讬讗 讝讜 砖拽讘诇转诐 诇讝诪谉 讬讚讜注 讜讛讜讗 讗诪专 诇讛 讛转拽讚砖讬 诇讬 讘讜 砖诇讗 讛讬转讛 专砖讗讛 诇讛讞讝讬专 诇讜 转讜讱 讛讝诪谉 讜讚讘专讬诐 讝专讬诐 讜讗讬谉 爪讜专讱 讘讻讱:





转讜住驻讜转 专讗"砖

讙诪专讗 讛讗讬讻讗 住讛讚讬 讘讗讜专讬转 讙专"转 讘讜讗"讜 讜讻谉 讙讜专住 讘注专讜讱 讜诇"讙 讘讗讬专讬 讘讬讜"讚 讜讗讜专讬转 讛讜讗 诪注专讘 讻诪讜 讗讜专讬讬讗 讚讘驻' 诇讗 讬讞驻讜专 讙讘讬 砖讻讬谞讛 讘诪注专讘 讚拽讗诪专 诪讗讬 讗讜专讬讛 讗讜讬专讬讛 讜诇讗 讻诪讜 砖驻专砖"讬 砖驻讬' 讗讜专讬讛 讘诪讝专讞 讗讜讬' 砖诇驻谞讬 讛砖讻讬谞讛 讜讛砖转讗 谞讬讞讗 讚讘谞讬 讘讘诇 讛讬讜 讗讜诪专讬诐 讛讗讬讻讗 住讛讚讬 讘讗讜专讬转 讚讛讬讬谞讜 诪注专讘 砖拽讜专讬诐 诇讘谞讬 讗专抓 讬砖专讗诇 讘谞讬 诪注专讘讗 讜专讘讬 讞谞讬谞讗 砖讛讬讛 讘讗专抓 讬砖专讗诇 讛讬讛 讗讜诪专 注讬讚讬讛 讘爪讚 讗住转谉 讚讛讬讬谞讜 讘爪讚 爪驻讜谉 讻讚讗诪专讬' 讛讗讬 砖诪注转讗 讘注讬讗 爪讬诇讜转讗 讻讬讜诪讗 讚讗住转谞讗 讜讛讬讬谞讜 专讜讞 爪驻讜谞讬转 砖诪转专讙诪讬谞谉 诪爪驻讜谉 讝讛讘 讬讗转讛 诪讗住转谞讗 讚讛讘讗 讬讗转讛 讜讘讘诇 讛讬转讛 诇爪驻讜谞讛. 讻讚讻转讬讘 诪爪驻讜谉 转驻转讞 讛专注讛:



讛讗讬讻讗 住讛讚讬 讘讗讜专讬转 讗讬谉 诇驻专砖 谞讬讞讜砖 讚讬诇诪讗 讗讬讻讗 住讛讚讬 讘讗讜专讬转 讚诇诪讛 讬砖 诇谞讜 诇讞讜砖 诪住驻拽 讜注讜讚 讚讛讛讬讗 讚专' 讞谞讬谞讗 讚诪讬讬转讬 讛讻讗 讚讗诪专讬 诇讬讛 专讘谞谉 讘驻"讘 讚讻转讜讘讜转 讜讛讗 讗讬讻讗 住讛讚讬 讘诪讚讬谞转 讛讬诐 讗讬谉 诇驻专砖 讚拽砖讬讗 诇讛讜 讚谞讬讞讜砖 诪住驻拽 讚讗"讻 转讬拽砖讬 诇讛讜 诪转谞讬' 讚讛转诐 讚拽转谞讬 讘讛讚讬讗 谞砖讘讬转讬 讜讟讛讜专讛 讗谞讬 谞讗诪谞转 讜讛讗 谞诪讬 诇讬讻讗 诇诪讬诪专 讛讗 讗讬讻讗 住讛讚讬 讚讬讚注讬 讚讜讚讗讬 讗讬讻讗 住讛讚讬 讚驻砖讬讟讗 讚注诇 讝讛 专讗讜讬 诇讛讞诪讬专 注讚 砖谞讞拽讜专 讚讘专讬 讛注讚讬诐 讛讬诇讻讱 谞"诇 讜讛讗 讗讬讻讗 住讛讚讬 讻诇讜诪专 讬爪讗 讛拽讜诇 砖讬砖 注讚讬诐 讘讗讜专讬转 讘诪讚讬谞转 讛讬诐:



讜注诇 讚诪拽讚砖 讘讘讬讗讛 驻专"转 诪砖讜诐 驻专讬爪讜转讗 诇驻讬 砖爪专讬讱 注讚讬 讘讬讗讛 讗讜 注讬讚讬 讬讬讞讜讚 讜讚讘专 诪讻讜注专 讛讜讗 诇讛注诪讬讚 注讚讬诐 注诇 讻讱 讜拽砖讛 讚讘讬讘诪讜转 (驻"讙) 诪讬讬转讬 诇讛 讙讘讬 诪爪讜转 讬讘讜诐 诪拽讚砖 讜讗讞"讻 讘讜注诇 诇讗 拽讚砖 诇讜拽讛 诪讻转 诪专讚讜转 诪讚专讘谞谉 讻讚专讘. 讜讛转诐 诇讗 诪爪讬 诇驻专讜砖讬 诪砖讜诐 注讬讚讬 讬讬讞讜讚 讚讗驻讬' 讗讬 拽讚讬砖 转讞诇讛 讗讻转讬 爪专讬讱 注讬讚讬 讬讬讞讜讚 讚讬讘诪讛 讗讬谞讛 谞拽谞讬转 诪讚讗讜' 讗诇讗 讘讘讬讗讛. 讜谞"诇 讚讛讬讬谞讜 驻专讬爪讜转讗 讚注讜砖讛 转讞诇转 拽谞讬讬谞讜 讘讘讬讗讛 讚讜诪讬讗 讚拽讚讬砖 讘诇讗 砖讬讚讜讻讬谉:



讜诪讗谉 讚诪讘讟诇 讙讬讟讛 讗讬 讗诪专讬' 讘讬讟诇讜 诪讘讜讟诇 谞讬讞讗 讚砖诪讗 讗砖讛 讝讜 诇讗 转讚注 讘讘讬讟讜诇 讜转谞砖讗 讜诪讬讛讜 专讘 讬讜住祝 讙讜驻讬讛 讗讬转 诇讬讛 讘驻' 讛砖讜诇讞 讘讟诇讜 讗讬谞讜 诪讘讜讟诇 讜讗讬讻讗 诇诪讬诪专 诪"诪 诪讜爪讬讗 诇注讝 讛讜讗 注诇 讛讙讟:



讜注诇 讚诪爪注专 砖诇讬讞 讚专讘谞谉 驻讬专砖"讬 砖诇讬讞 讘"讚 讜讙专' 讚讘讞谞诐 讚讞拽 诇驻' 讻谉 讚诇拽诪谉 讘驻' 讘转专讗 诪讬讬转讬 诇讛 讗讛讗 讚诪爪注专 诇砖诪注讬讛 讚专讘 讬讛讜讚讛 讚讛讜讛 砖拽讬诇 讘砖专讗 讚讟讘讞讗 讚讛讗 讚砖诪转讬讛 专讘 讬讛讜讚讛 砖诪转讗 注讚讬驻讗 诪谞讬讙讜讚讗 讻讚讗诪专讬谞谉 讘驻住讞讬诐 (讘驻' 诪拽讜诐 砖谞讛讙讜) 讛讞诪讬专 注诇讬讜 讘砖讘讬诇 砖讙诐 注诇讬讜 讚讬讘专 讚讗诪专 诪讗谉 讬讛讜讚讛 讘专 砖讬讬住拽诇 讚砖拽讬诇 讘砖专讗 诪拽诪讗讬:



讜注诇 讚诪住专 诪讜讚注讗 讗讙讬讟讗 讜讗注驻"讬 砖讞讝专 [*驻讬' 讘讬讟讜诇 讛诪讜讚注讗] 讜讘讟诇讛 讗讬讻讗 诪讗谉 讚砖诪注 讘诪讜讚注讗 讜诇讗 砖诪注 讘讘讬讟讜诇:



讘讻诇讛讜 诇讗 诪谞讙讬讚 专讘 讜讻讜' 注诇 讝讛 住诪讻讜 诇谞讛讜讙 讛讬转专 诇讚讜专 讛讞转谞讬诐 注诐 讞诪讬讜 讘讝诪谉 讛讝讛 讗注"讙 讚讻讜诇讛讜 讗诪讜专讗讬 诇讬转 诇讛讜 讚砖诪讜讗诇 讚讛讗 专讘 讬讜住祝 拽讗诪专 讛讻讗 谞讙讚讬' 讻专讘 讜专讘 讬讛讜讚讛 诇拽诪谉 讘驻' 讘转专讗 讚砖诪转讬讛 诇讛讛讜讗 讙讘专讗:



讘砖注转 诪转谉 诪注讜转 诪拽讜讚砖转 讙专 讚诇"讙 讘讬谉 专爪转讛 讘讬谉 诇讗 专爪转讛 讻讚诪讜讻讞 诇拽诪谉 讚拽讗诪专 讜诇讬转谞讬 诪拽讜讚砖转 住转诐 讻讬 讛转诐:





转讜住驻讜转 专"讬 讛讝拽谉

爪注专 诇讬讚讛 讬讜诇讚转 讘拽讜砖讬 讜讛讬转讛 专讜爪讛 砖转讗住专 注诇 讘注诇讛:



讗诪专讬 讗讬讻讗 住讛讚讬 讘讗讬讚讬转. 砖诐 诪拽讜诐:



讗讜转谉 [讛注讚讬诐] 讛讬讜 讻讗谉 讜讛诇讻讜 诇讛诐 讜谞讞讜砖 诇讛诐:



讚专讘讬 讞谞讬谞讗 讘讻转讜讘讜转 讙讘讬 讘谞转讬讛 讚诪专 砖诪讜讗诇 讚讗砖转讘讬讬谉:



讗住转谉. 爪驻讜谉 讻诇讜诪专 诇讗 谞讞讜砖 诇注讚讬诐 砖讗讬谞诐 讻讗谉:



讘砖讘讜讬讛 砖讛专讘讛 拽讜诇讜转 注砖讜 讘讛 讞讻诪讬诐 讜讛讟注诐 砖讗注"驻 砖谞砖讘讬转 诇讗 讛讬讛 诇谞讜 诇讗讜住专讛 诪住驻拽 砖讛讬' 诇谞讜 诇讛注诪讬讚' 注诇 讞讝拽讛 讜讘讞讝拽转 讻砖专讛 讛讬转讛. 讗讘诇 讛讻讗 讛专讬 讬爪讗转讛 诪讞讝拽转 驻谞讜讬讛 砖讛专讬 拽讘诇讛 拽讚讜砖讬谉 讜讗讬转专注 诇讛 讞讝拽讛 讜讗注"讙 讚讛砖转讗 诇讬转 讘讛讜 砖讜讛 驻专讜讟讛 讛讜讗讬诇 讜谞驻拽 拽诇讗 讚讛讛讜讗 讬讜诪讗 讚拽讚讬砖 讛讜讛 讘讬讛 砖讜讛 驻专讜讟讛 讞讬讬砖讬谞谉 诇讛. 讜专讘 讞住讚讗 住讘专 讛讜讗讬诇 讜讛砖转讗 讞讝讬谞谉 讚诇讬转 讘讛讜 砖讜讛 驻专讜讟讛 讬砖 诇谞讜 诇讛注诪讬讚讛 讘讞讝拽转 驻谞讜讬讛 讚讜诪讬讗 讚砖讘讜讬讛. 讜讗注"讙 讚拽讬讬诪讗 诇谉 讻砖诪讜讗诇 讚讞讬讬砖讬谞谉 砖诪讗 砖讜讛 驻专讜讟讛 讘诪讚讬 讜诇讙讘讬 讛讗讬 诪讬诇转讗 诇讗 谞驻拽讗 诇谉 诪讬讚讬. 诇讙讘讬 砖讗专 诪讬诇讬 讚讗砖转 讗讬砖 谞驻拽讗 诪讬谞讛 讚讞讬讬砖讬谞谉 诇注讚讬诐 砖讗讬谞诐 讻讗谉 讜讛讜讗 砖讬爪讗 拽讜诇 讻诇 讚讛讜 讗讘诇 讗诐 诇讗 讬爪讗 拽讜诇 讻诇诇 讜讚讗讬 诇讗 讞讬讬砖讬谞谉 诇住讛讚讬 讻诪讜 砖讘讗专谞讜 讘讻转讜讘讜转 驻专拽 讛讗砖讛 砖谞转讗专诪诇讛:



诪讛讛讬讗 诪砖驻讞讛 砖讬爪讗讜 诪讗讜转讛 讗砖讛 砖讛转讬专 专讘 讞住讚讗 诇砖谞讬:



砖讜讟讬转讗. 讘讚 砖诇 讛讚住:



讘讘讬讗讛 讜讘砖讜拽讗 讜讘诇讗讜 砖讬讚讜讻讬 诪砖讜诐 驻专讬爪讜转讗. 讚诪讘讟诇 讙讬讟讗 砖砖诇讞 讙讟 诇讗砖转讜 讜拽讜讚诐 砖讬讙讬注 讙讟 诇讗砖转讜 讘讬讟诇讜 讘驻谞讬 砖谞讬诐 讜谞驻讬拽 诪讬谞讬讛 讞讜专讘讗 砖讛砖诇讬讞 讛讜诇讱 讜谞讜转谞讜 诇讛 讜讛讬讗 讛讜诇讻转 讜谞砖讗转 讜谞诪爪讗 讙讟 讘讟诇 讜讘谞讬讛 诪诪讝专讬诐 讜讻"驻 讛专"诐:



讜专"砖 驻讬' 砖讛讙讬注 讘砖诇讬讞 讜讘讟诇讜 砖诪讗 讬转谞谞讜 诇讛 讛砖诇讬讞 讗讞专 砖讘讬讟诇讜 讜转谞砖讗 讘讜:



诪讜讚注讗 讛讬讗 讘砖谞讬 注谞讬讬谞讬诐 讗诐 讗诪专 诇砖谞讬诐 讻诇 讙讟 砖讗讻转讜讘 诇讗砖转讬 讛专讬 讛讜讗 讘讟诇 讗讜 讗驻讬诇讜 讗诐 讛讜讗 诪讗诇讜 砖讻讜驻讬谉 讗讜转讜 诇讛讜爪讬讗 讛讜讗讬诇 讜讛讜讚讬注 诇讛诐 砖诪讞诪转 讗讜谞住讜 讬讗诪专 专讜爪讛 讗谞讬 讗讬 诇讗 讘讟讬诇 讜诪讬讛讜 讗讬谞讜 讙讜诪专 讘诇讘讜 诇讙专砖讛 讚诇讗讜 讛讜讬 讙讬讟讗 注讚 讚诪讘讟诇 讙讬讟讗 诇诪讜讚注讬讛 讘转专 讚讗讻转讜讘 转讜 诇讗 诪讛谞讬 讚讛讗 诪讬讚 讚讗讻转讜讘 讛讜"诇 讻讞住驻讗 讚讛讗 讗讬讘讟讬诇 讻诪讜 砖谞讘讗专 讘讙"讛 讘讛砖讜诇讞. 讜讻谉 讗诐 诪讜讚讬注 诇讛诐 砖讛讜讗 讗谞讜住 讗注"讙 讚讛讜讬 诪讗诇讜 砖讻讜驻讬谉 讗讜转讜 诇讛讜爪讬讗 讛讜讗讬诇 讜讛讜讚讬注 诇讛诐 砖诪讞诪转 讗讜谞住讜 讬讗诪专 专讜爪讛 讗谞讬 讗讬 诇讗 讘讟讬诇 诇诪讜讚注讗 讘讛讚讬讗 诪拽诪讬 讚讗讬讻转讬讘 讙讬讟讗 诇讗 讛讜讬 讙讟 讻砖专 讚讗讜谞住讗 讘诇讗 诪住讬专转 诪讜讚注讗 讘注讬谞谉 讚谞讬诪讗 讘讛讚讬讗 专讜爪讛 讗谞讬 讜讛讬讻讗 讚诪住专 诪讜讚注讗 讘讛讚讬讗 讘注讬谞谉 讚诇讬讘讟讬诇 讘诪讜讚注讬讛 讻讚讗讬转讗 讘注专讻讬谉 讜讻诪讜 砖讘讬讗专谞讜 驻' 讛诪讙专砖 讜讻诇 诪讜讚注讗 讚讙讬讟讗 讗注"讙 讚诇讗 讬讚注 讘讛讛讜讗 诪讜讚注讗 讛讜讬讗 诪讜讚注讗 讜讗注"讙 讚讗诪专讬谞谉 讻诇 诪讜讚注讗 讚诇讗 讻转讬讘 讘讛 讬讚注谞讗 讘讬讛 讘讗谞住讗 讚驻诇讜谞讬 诇讗讜 诪讜讚注讗 讛讬讗 讛"诪 讘诪拽讞 讜诪诪讻专 讗讘诇 讘讙讟 讛讜讬讗 诪讜讚注讗 讚讻诇 诪讜讚注讗 讙讬诇讜讬 诪讬诇转讗 讘注诇诪讗 讛讜讗 讻讚讗讬转讗 讘讞讝拽转 讛讘转讬诐 讜讘讟讬诇 讙讬讟讗 讜讘讛讚讬讗 讗诪专讬谞谉 讘注专讻讬谉 (讚祝 讻讗) 讙讘讬 讛讗 诪讬诇转讗 讗诪专 专讘 砖砖转 讛讗讬 诪讗谉 讚诪住专 诪讜讚注讗 讗讙讬讟讗 诪讜讚注讬讛 诪讜讚注讗:



砖诇讬讞讗 讚专讘谞谉 砖诪讻讛 砖诇讬讞 讘"讚 砖诪讝诪讬谉 诇讚讬谉 讗讜 讻砖注砖讛 砖诇讬讞讜转讜 讜诪讛 砖爪讜讜 诇讜 讘"讚:



转诇转讬谉 讬讜诪讬谉 讚注诪讚 讻诇 讻讱 讘砖诪转讗 讜诇讗 讗转讬 诇诪砖专讬 砖诪转讬讛:



讞转谞讗 讗讬转 讚诪驻专砖讬 讞转谉 砖拽讚砖 讗专讜住转讜 讜讚专 讘讘讬转 讞诪讬讜 诪砖讜诐 驻专讬爪讜转讗:



讚讞诇讬祝. 砖注讜讘专 注诇 讛驻转讞:



诪讬讚诐. 讻诪讜 讚讜诪讛. 讬爪讗 注诇讬讜 诇注讝 诪讞诪讜转讜:



砖"诪 砖诪讬 砖谞讟注谉 注诇 注专讜讛 诇讗 讬专讗讛 注诇 驻转讞 讘讬转讛 讻诇讜诪专 讘讗讜转讛 砖讻讜谞讛 讜讗诐 注讘专 诪讻讬谉 讗讜转讜 诪讻转 诪专讚讜转:



讜诇砖讜谉 讛专"诐 讘讗讬住讜专讬 讘讬讗讛 驻' 讛' 诪讬 砖谞讟注谉 注诇 注专讜讛 讗讜 诪讬 砖讬爪讗 注诇讬讜 砖诐 专注 诇讗 讬讚讜专 注诪讛 讘讘讬转 讗讞讚 讜诇讗 讬专讗讛 讘讗讜转讛 砖讻讜谞讛 讜诪注砖讛 讘讗讞讚 砖讛讬讜 诪专谞谞讬谉 讗讞专讬讜 注诐 讞诪讜转讜 讜讛讻讜 讗讜转讜 讞讻诪讬诐 诪驻谞讬 砖注讘专 注诇 驻转讞 讘讬转讛 注"讻. 谞专讗讛 讚诇注谞讬谉 讚讬专讛 谞转谉 讛专"诐 诇谞讟注谉 注诇 讛注专讜讛 讚讬谉 讻讛谉 砖讙讬专砖 讚讗诪专讬谞谉 讘讛讗砖讛 砖谞转讗诇诪谞讛 诇讗 转讚讜专 注诪讜 讘诪讘讜讬 讜讛砖讜讛 专讬讞讜拽 讚讬专讛 诇注专讜讛 砖讛讬讗 讘讻专转 讙讘讬 讬砖专讗诇. 注诐 讚讬专讛 讚讙专讜砖讛 诇讙讘讬 讻讛谉 砖讛讬讗 讘诇讗讜 讜讛讟注诐 讚诇讗讜 讚讻讛讜谞讛 讞诪讬专 讜注专讜讛 砖讛讬讗 讘讻专转 讞诪讬专讗:



谞讛专讚注讬 讜讻讜' 讜讛诇讻转讗 讻专讘 讬讜住祝 讚讗讻讜诇讛讜 诪谞讙讬讚 专讘 讜讻谉 驻住拽 讛专"诐. 诪讬讛讜 诇讗 讛讘讬讗 讞转谞讗 讚讚讬讬专 讘讘讬 讞诪讜讛 诇注谞讬谉 诪讻转 诪专讚讜转. 讗诇讗 砖讻转讘 讘拽讚讜砖讛 驻专拽 讻"讗 讜讻谉 注诇 讛讗讬砖 砖讬讚讜专 讘讘讬转 讞诪讬讜 砖讝讜 注讝讜转 驻谞讬诐 注"讻 谞专讗讛 砖驻讬专砖 讞转谞讗 讗驻讬诇讜 谞砖讗转. 讜专"砖 驻讬' 砖诪讗 讬讻砖诇 讘讞诪讜转讜 砖住转诐 讞诪讜转 讗讜讛讘转 讞转谞讛. 讜诇讝讛 讛驻讬' 拽砖讛 讗诪讗讬 讗诪专 讘讬 讞诪讜讛 讛讬讛 诇谞讜 诇讜诪专 讘讬 讞诪讜转讜 讚诇讚讬讚讬讛 讗诐 讗讬谉 诇讜 讞诪讜转 诪讜转专:



爪讬驻转讗. 讗讙讜讚讛 砖诇 讛讚住. 讜专"砖 砖驻讬' 诪讞爪诇转 砖讗诪专 诇讛 讛专讬 讗转 诪拽讜讚砖转 诇讬 讘讝讛 讜讛讬讗 拽讘诇讛 讘转讜专转 拽讚讜砖讬谉 讜讗诪专讛 讛谉 讗讜 砖转拽讛 砖讛专讬 讛讘讬谞讛 讛诇砖讜谉:



讗诪专讜 诇讬讛 讗讜转谉 讛注讜诪讚讬诐. 讜讛讗 诇讬转 讘讬讛 砖讜讛 驻专讜讟讛 (讜讗住专讛 专讘讗) 讚诇讗 讛讜讛 住"诇 讛讗 讚砖诪讜讗诇:



砖拽诇转讛 讻诇讜诪专 诇讗 讝专拽转讛 讗诇讗 讛诇讻讛 诇讛 注诐 讛讗讙讜讚讛 讜诇讗 讗诪专讛 讻诇讜诐 讻砖讗诪专 转转拽讚砖 诇讬 讘讚' 讝讜讝讬 讚讗讬转 讘讛:



转转拽讚砖 诇讬 讙专住讬谞谉 讜讗讬转 讚讗诪专讬 讚讗驻讬诇讜 诇讗 讗诪专 诇讛 讛砖转讗 诇讬 讛讜讜 讬讚讬诐 诪讜讻讬讞讜转 讚讛讗 诪注讬拽专讗 讗诪专 诇讛 诇讬:



砖转讬拽讛 讚诇讗讞专 诪转谉 诪注讜转. 砖讛专讬 诪注讬拽专讗 讻砖谞讟诇讛 讛讗讙讜讚讛 讘转讜专转 拽讚讜砖讬谉 诇讗 讛讬讛 讚注转讛 讗诇讗 注诇 讛讗讙讜讚讛 砖讛专讬 诇讗 讛讬讜 谞专讗讬谉 讛诪注讜转 讗注"讙 讚讗诪专 诇讛 讘讝讛 诇讗 讛讬讛 讚注转讛 讗诇讗 注诇 讛讗讙讜讚讛 讜讛讜讗讬诇 讜讛讗讙讜讚讛 讗讬谞讛 砖讜讛 讻讗谉 驻专讜讟讛 讛拽讚讜砖讬谉 讗讬谞谉 讻诇讜诐 讜讻讬 讗诪专 诇讛 讘转专 讛讻讬 转转拽讚砖 讘诪讛 砖讬砖 讘转讜讻讛 讛讜讗讬诇 讜砖转拽讛 讗讬谉 讝讛 讻诇讜诐 砖诇讗 谞转专爪讬转 讜讛讗讬 讚诇讗 砖讚讬转讛 诇讗讙讜讚讛 住讘专讗 讗讞讬讬讘谞讗 讘讬讛 讚谞砖讬 诇讗讜 讚讬谞讗 讙诪讬专讬 讻讚诪驻专砖 专讘 讗讞讗讬 诇拽诪谉. 讜讗讬转 讚讙专住讬 讗诪专讛 诇讬讛 砖谞专讗讛 诪转讜讱 讚讘专讬讛 砖讗讬谉 讚注转讛 讗诇讗 注诇 讛讗讙讜讚讛 讗讘诇 讗诐 讗诪专 诇讛 讘讝讛 讜诇讗 谞专讗讛 诪转讜讱 转砖讜讘转讛 砖讗讬谉 讚注转讛 讗诇讗 注诇 诪讛 砖讛讬讗 专讜讗讛 讚注转讛 注诇 讻诇 诪讛 砖讘转讜讻讛 讜讗驻讬诇讜 讗讬谉 讘讛 讘讗讙讜讚讛 砖讜讛 驻专讜讟讛 讗诐 讬砖 讘诪讛 砖讘转讜讻讛 砖讜讛 驻专讜讟讛 诪拽讜讚砖转 拽讚讜砖讬 讜讚讗讬 讜讗诐 讘讗 讗讞专 讜拽讚砖讛 诪拽讜讚砖转 诇专讗砖讜谉 讜讻"谞 诪讛诇' 讛专"诐 砖讻转讘 讜讗诪专讛 诇讜:





诪讛专砖"讗 - 讞讬讚讜砖讬 讛诇讻讜转

讘讚"讛 讜讛讗讬讻讗 住讛讚讬 讻讜' 讚讗"讻 讗讬谉 诇讚讘专 住讜祝 讚诇注讜诇诐 讗讬讻讗 诇诪讬讞砖 讻讜' 注讻"诇 讬砖 诇讚拽讚拽 讜诪讗讬 拽讜砖讬讗 讜讗诪讗讬 诇讗 谞讬诪讗 讗讬 诇讗 讬讚注讬谞谉 讘讜讚讗讬 砖诇讗 讛讬讛 砖"驻 讘砖注转 拽讚讜砖讬谉 诇注讜诇诐 讗讬讻讗 诇诪讬讞砖 砖诪讗 讛讬讛 砖"驻 讜讛讜讝诇讛 讗讞"讻 讜讚讜诪讬讗 讚讛讻讬 诇砖诪讜讗诇 诇注讜诇诐 讞讬讬砖讬谞谉 砖诪讗 讛讬讛 讘诪拽讜诐 讗讞专 砖"驻 讜讘转"讬 讚讘专讬诐 讗诇讜 讗讬谞谉 讚驻住讬拽讗 诇讛讜 讚诇讗 讗讬讬专讬 讘讻讛"讙 讚诇讬砖谞讗 讜讛讗讬讻讗 住讛讚讬 讘讗讜专讬转 诇讗 诪砖诪注 讚谞讬讞讜砖 诇砖诪讗 讗讬讻讗 住讛讚讬 讜讬砖 诇讬讬砖讘 讚讘专讬 讛转讜住' 砖诇驻谞讬谞讜 讚诪砖诪注 诇讛讜 讚诪砖讜诐 讚讗"诇 讗讬诪讬讛 讛讻讬 驻专讬讱 讜讛讗讬讻讗 住讛讚讬 讘讗讜专讬转 讻讜' 讜讗讬 诪砖讜诐 讚谞讬讞讜砖 诇砖诪讗 讗讬讻讗 住讛讚讬 讗"讻 讗讬谉 诇讚讘专 住讜祝 讜诇注讜诇诐 讗祝 讘诇讗 讗"诇 讻谉 讗讬诪讬讛 谞讬讞讜砖 诇讻讱 讜拽"诇:


讘讚"讛 讘砖注转 诪转谉 讛"讙 讜诇"讙 讘讬谉 专爪转讛 讜讘讬谉 诇讗 专爪转讛 讻讚讗诪专 讻讜' 注讻"诇 讚注"讻 讗讬 讛讜讛 拽转谞讬 讘讬谉 诇讗 专爪转讛 讛讬讬谞讜 讚讗讬砖转讬拽讛 讚讗讬 诇讗 专爪转讛 诪诪砖 转拽砖讬 讻讚讗诪专 诪讻诇诇 讚专讬砖讗 讻讬 讗诪专讛 诇讗 讻讜' 讜讗"讻 诇讬转谞讬 诪拽讜讚砖转 住转诐 讜拽"诇:





讞讻诪转 砖诇诪讛

讙诪' 讙讘讬 砖讘讜讬讛 谞诪转拽 讜谞"讘 讘住"讗 讗讬谉 讝讛 讜讬砖 讙讜专住讬谉 讙讘讬 砖讘讗讬:


专砖"讬 讘讚"讛 讜注诇 讞转谞讛 讻讜' 诪讞转谞讛 讛专讗砖讜谉 讛住"讚:





专砖"砖

讙诪专讗 讗讘讬讬 讜专讘讗 诇讗 住讘讬专讗 诇讬讛 诇讛讗 讚专"讞. (讘讘讗 讘转专讗 诇讙):



转讚"讛 讗诐. 砖讛讜讗 讞诇诇 讜讬注讘讜讚 讻讜' 讘砖讘转 讜讘讝讛 讬砖 讞讬讜讘 诪讬转讛. 注讬' 诇拽诪谉 (住讜 讘) 讚讗诐 讗讞"讻 谞讜讚注 砖讛讜讗 讞诇诇 注讘讜讚转讜 讻砖专讛 讜讚注转 讛专诪讘"诐 讘驻"讜 诪讛诇' 讘讬讗转 讘讬讛诪"拽 讛"讬 讚讗驻讬' 注讘讜讚转讜 砖讗讞专 砖讛讜讗 谞讜讚注 砖谞转讞诇诇 诇讗 谞转讞诇诇讛 讜讗"讻 诇讻讗讜专讛 讗讬谉 讘讜 讞讬讜讘 诪讬转讛. 讜诇驻诪砖"讻 讬讘诪讜转 (诇讙 讘) 讘讚注转 专砖"讬 讚讗祝 讚砖讞讬讟讛 讻砖专讛 讘讝专 诇讻转讞诇讛 诪"诪 砖讘转 诇讗 谞讚讞讛 讗爪诇讜 注"砖. 讬"诇 讚讛"讛 讘讞诇诇 讗讜 讗驻讬' 讻砖"讻. 讜注诪砖"讻 讘住"讚 讘讞讜诇讬谉 (爪讜). 讜诪讛 砖讛拽砖讛 讘转讜专"注 讘讻转讜讘讜转 讗讜转 讻"讘 注诇 讛讬"诪 讗诇讜. 注诪砖"讻 讘讬讜诪讗 (谞讛 讘):



转讚"讛 讘砖注转. 讻讚讗诪专 诇拽诪谉 讻讜' 讻讬 讛转诐. 专"诇 讚讻讜讜谞转 讻讬 讛转诐 讛讜讗 注诇 讘专讬讬转讗 讝讜 讜讻讚驻专砖"讬 砖诐 讜讗"讻 诪讜讻讞 诇讛讚讬讗 讚讙专住讬' 讘讛 诪拽讜讚砖转 住转诐. 讜讚讘专讬 诪讛专砖"讗 讘讝讛 转诪讜讛讬诐:





讛讙讛讜转 讬注讘"抓

讙诪壮 诇讗讜 讻诇 讻诪讬谞讛 讚讗讬诪讱 讚讗住专讛 诇讱 注诇讗讬 讻爪状诇:


转讜住壮 讚"讛 讗诐 讛拽诇谞讜 讜讻讜' 讜诇讗 谞讛讬专讗 砖讛专讬 讛砖讘讜讬壮 讜讻讜壮 讚讗讬讻讗 讗讬住讜专 诪讬转讛. 谞"讘 讚讘专讬讜 讗讬谞诐 诪讞讜讜专讬诐 诇讬 讜讻讬 诪讛 注谞讬谉 讗"讗 讚讻讬 诪讝讬讚 讘讛 讗讬讻讗 讜讚讗讬 诪讬转转 讘"讚 讜讻讬 砖讙讙 讜讻讜壮 讗讬讻讗 讞讟讗转 拽讘讜注讛 诇讻诇 讗讚诐 讝讜诇转 诪诪讝专讬谉 诪转专讘讬谉 诇砖讘讜讬讛 讚诇讗 诇讻讛谉 拽讬讬诪讗 讚专讜讘讗 讚注诇诪讗 诇讗讜 讻讛谞讬诐 谞讬谞讛讜. 讜讗驻讬壮 讗转专诪讬 讚讟诪讗讛 讛讬讗 讜讗谞住讬讘讗 诇讻讛谉 讜注讘讚 讘砖讛转 讗讻转讬 诪讗讬 讛讜讬 讗讬 砖讜讙讙 讛讜讗 诇讗 诪讬讞讬讬讘 讗诪讬讚讬 诇讗 讬讛讗 讗诇讗 讝专 砖讞讬讟讛 讘讝专 讻砖专讛 讜讗讬讚讱 注讘讜讚讜转 讟诇讟讜诇 讛讜讗 讚讛讜讬 诇讘讚 诪讛拽讟专讛 讗诇讬讘讗 讚诪状讚 诇讞诇拽 讬爪讗讛 讻讚讗诪专 讘驻状讙 讚讬讘诪讜转 (诇讙 注"讘) 讗讘诇 讘讞诇诇 讗驻"讛 诇讬转 讘讬讛 讞讬讜讘 诇讚注转讬 讻讬讜谉 砖注讘讜讚转讜 讻砖专讛 讻讚诇拽诪谉 驻专拽 讛讗讜诪专 (住讜 注状讘) 讗"讻 讘讚讬谉 讛讜讗 砖诇讗 诇讞讜砖 讘砖讘讜讬讛 砖诇讗 诪砖讻讞转 讞讬讜讘 诪讬转讛 讻诇诇 讗祝 讘讞砖砖讗 专讞讜拽讛 讚诇讗 砖讻讬讞讗 讻诇诇:





驻谞讬 讬讛讜砖注

讗"诇 诇讗讜 讻诇 讻诪讬谞讛 讚讗讬诪讱 讚讗住专讛 诇讱 注讬诇讜讗讬. 讜讛拽砖讛 讛专讬讟讘"讗 讗讻转讬 讗讬讛讬 讛讬讗讱 诪讬砖转专讬 讛讗 砖讜讜讬讗 讗谞驻砖讛 讞转讬讻讛 讚讗讬住讜专讗 注"砖 讜诇注"讚 讚讛讻讗 诇讗 砖讬讬讱 诇讜诪专 讻谉 讻讬讜谉 讚讚讘讬转讛讜 讚专讘讬 讞讬讬讗 讙讜驻讗 诇讗 讛讜讬 讬讚注讛 讻诇讜诐 讗诐 谞转拽讚砖讛 讘拽讟谞讜转讛 讻"讗 注"驻 讗诪讛 讗"讻 砖驻讬专 讗诪专 诇讛 专讘讬 讞讬讬讗 砖讗讬谉 爪专讬讻讛 诇讛讗诪讬谉 诇讗诪讛 讻讚讬 砖转讗住专 注诇讬讜 讜讗注"讙 讚讘注诇诪讗 讗诪专讬谞谉 讗讬 诪讛讬诪谉 诇讬讛 注讚 讗' 讻讘讬 转专讬 诪讞讜讬讬讘 诇讛讗诪讬谞讜 诪"诪 砖讗谞讬 讛讻讗 砖讬砖 讗诪转诇讗 讚诪讞诪转 爪注专 诇讬讚转 讘转讜 讗诪专讛 讻谉 讜拽"诇:


转讜住驻讜转 讘讚"讛 讗诐 讛拽诇谞讜 讘砖讘讜讬讛 讻讜' 讜诇讗 谞讛讬专讗 注讻"诇. 注讬讬谉 讘讞讬讚讜砖讬谞讜 讘讻转讜讘讜转 讚祝 讻"讙:


讙诪' 讜诇讗讜 诪砖讜诐 讚住"诇 讚砖诪讜讗诇 讗诇讗 诪砖讜诐 讚住"诇 讻讗讘讬讬 讜专讘讗. 讜讚拽讚拽讜 拽爪转 驻讜住拽讬诐 诪讻讗谉 讚讗讬谉 讛诇讻讛 讻砖诪讜讗诇 诪讚诪住讬拽 讛砖"住 讛讻讗 讜诇讗讜 诪砖讜诐 讚住"诇 讚砖诪讜讗诇 讜诇驻诪"砖 讘住诪讜讱 讛讗 讚拽讗诪专 砖诪讜讗诇 诪拽讜讚砖转 讚讞讬讬砖讬谞谉 砖诪讗 砖"驻 讘诪讚讬 讛讬讬谞讜 讞砖砖讗 讚专讘谞谉 讗"讻 讗讬谉 专讗讬讛 诪讻讗谉 讚讗讬 诪砖讜诐 讚住"诇 讚砖诪讜讗诇 诇讗 讛讬讜 爪专讬讻讬谉 诇驻专讜砖 诪讗讜转讛 诪砖驻讞讛 讻讬讜谉 砖讗讬谉 讻讗谉 讞砖砖 诪诪讝专讬诐 诪讚讗讜专讬讬转' 讗驻讬诇讜 讗诐 讬转讘专专 砖讛讜讗 砖"驻 讘诪讚讬 讜注讜讚 讻讬讜谉 砖讛注讬讚讬 拽讬讚讜砖讬谉 诇讗 讬讚注讜 讘砖注转 拽讬讚讜砖讬谉 讗诐 砖"驻 讘诪讚讬 讗"讻 讛专讬 诇讗 专讗讜 讚讘专 讘专讜专 讜诇讗 讛讜讬 拽讬讚讜砖讬谉 讻诇诇 讚讗谞谉 讚讘专 讚讘专 讬诇驻讬谞谉 讚讘注讬谞谉 讚讘专 讘专讜专 讜讗注"讙 讚讘住驻拽 拽专讜讘 诇讜 住驻拽 拽专讜讘 诇讛 诪讬拽专讬 住驻拽 拽讚讜砖讬谉 讚讗讜专讬讬转讗 讛讗 诪住拽讬谞谉 讛转诐 讚讛讬讬谞讜 讘砖转讬 讻讬转讬 注讚讬诐 讛讗 讘讻转 讗' 诪讜拽诪讬谞谉 诇讛 讗讞讝拽转讛 讜讗驻讬诇讜 讗转"诇 讚讘讻转 讗' 谞诪讬 诪讬拽专讬 住驻讬拽讗 讚讗讜专讬讬转讗 讛讬讬谞讜 诪砖讜诐 砖讛住驻拽 讛讜讗 诇讛注讚讬诐 讙讜驻讬讬讛讜 讘砖注转 诪注砖讛 讜讗讬转专注 诇讛 讞讝拽转 驻谞讜讬讬讛 讟讜讘讗 诪砖讗"讻 讛讻讗 砖讛住驻拽 讛讜讗 诪注诇诪讗 讚诇讗 专诪讬讗 注诇讬讬讛讜 讚注讚讬诐 诇讬讚注 讗诐 砖"驻 讘诪拽讜诐 讗讞专 讗"讻 谞专讗讛 讘专讜专 讚诇讻"注 讗讬谉 讻讗谉 讞砖砖 拽讬讚讜砖讬谉 讚讗讜专讬讬转讗 讜讘诇讗"讛 讬砖 诇讬 诇讚拽讚拽 讗驻讬诇讜 讗诐 讬讘讜讗讜 注讚讬诐 砖讛讬讛 砖"驻 讘诪讚讬 讗讻转讬 讻诇 讻转 讜讻转 诪讛注讚讬诐 讛"诇 讞爪讬 讚讘专 讜拽讬讬"诇 讚讘专 讜诇讗 转爪讬 讚讘专 讜讻讛"讙 讬砖 诇讚拽讚拽 讗诪讗讬 讚讗诪专讬' 讘砖诪注转讬谉 讜讛讗讬讻讗 住讛讚讬 讘讗讬讚讬转 讚讘讛讗讬 讬讜诪讗 讛讜讬 砖"驻 讜讗讻转讬 讛"诇 讞爪讬 讚讘专 讜讬砖 诇讬讬砖讘. 诪讬讛讜 诪诇讬砖谞讗 讚讙诪专讗 讚拽讗诪专 讜诇讗讜 诪砖讜诐 讚住讘讬专讗 诇讬讛 讚砖诪讜讗诇 诪砖诪注 诇讻讗讜专讛 讚讗讬 讛讜讬 住讘专讬 讻砖诪讜讗诇 砖驻讬专 讛讜讬 注讘讚讬 讚驻专砖讬 诪讛讛讬讗 诪砖驻讞讛 讚讛讜讬 讞砖砖 讚讗讜专讬讬转' 讜注讚讬讬谉 爪"注:


转讜住驻讜转 讘讚"讛 讜注诇 讚诪讘讟诇 讙讬讟讗 驻"讛 讻讙讜谉 讛砖讜诇讞 讙讟 诇讗砖转讜 讜讛讙讬注 讘砖诇讬讞 讻讜' 讜诇讗 谞讛讬专讗 讻讜' 讚讗讟讜 讘专砖讬注讬 注住拽讬谞谉 注讻"诇. 讜诇注谞"讚 讬砖 诇讬讬砖讘 砖讬讟转 专砖"讬 讝"诇 讚讛讗 讜讚讗讬 讚讞讬讬砖讬谞谉 讘讻讛"讙 诇专砖讬注讬 讜讗讬谉 诇讛讗诪讬谉 诇注讚 讗' 讘讚讘专 砖讘注专讜讛 诪砖讜诐 讚讞讬讬砖讬谞谉 诇讬讛 讚诪砖拽专 讻讚讗讬转讗 诇讛讚讬讗 讘专讬砖 讙讬讟讬谉 讚诪拽砖讛 讛砖"住 讗诪讗讬 诪讛讬诪谞讬谞谉 诇讛砖诇讬讞 讻讘讬 转专讬 讜诪砖诪注 讛转诐 讚祝 讙' 讚讞讬讬砖讬谞谉 诇讝讬讜驻讗 讜讗讬 诇讗讜 诪砖讜诐 讚诪讚讗讜专讬讬转讗 诇讗 讞讬讬砖讬谞谉 诇讝讬讜驻' 讜诪砖讜诐 转拽谞转 注讙讜谞讜转 讜讚讗讬 诇讗 讛讜讬 诪讛讬诪谉 讛专讬 讚讞讬讬砖讬谞谉 诇专砖讬注讬 讜讗驻讬诇讜 讘诪诪讜谉 诇讗 诪讛讬诪谞讬谞谉 诇注讚 讗' 讚砖诪讗 诪砖拽专 讜讻"砖 讘注讚讜转 讗砖讛 讻讚讗砖讻讞谉 讘注讚 讗' 讘诪诇讞诪讛 砖讻转讘讜 讛转讜住驻讜转 讜讛专诪讘"诐 讝"诇 讚讛讟注诐 讛讜讗 砖诪讗 诪砖拽专 讜砖诪讗 砖讻专转讜 讛讗砖讛 讗"讻 砖驻讬专 诪爪讬谞谉 诇诪讬诪专 讚专讘 诪谞讙讬讚 诇讛讘注诇 讛诪讘讟诇 砖讛谞讬讞 讛讙讟 讘讬讚 讛砖诇讬讞 讜讗驻砖专 讚讗转讗 诇讬讚讬 转拽诇讛 砖讬诪住讜专 诇讬讚 讛讗砖讛 讜讝讬诪谞讬谉 讚住谞讬讗 诇讬讛 诇讘注诇 讜转讬谞砖讗 讘讜 讻谞"诇 讘砖讬讟转 专砖"讬 讝"诇:





诪专讗讬转 讛注讬谉

讚专讘 诪谞讙讬讚 讜讻讜' 讜注诇 讚诪拽讚砖 讘讘讬讗讛 讜讻讜' 诪砖讜诐 驻专讬爪讜转讗 讜讻讜'. 讻转讘讜 讛转讜住驻讜转 诪砖讜诐 驻专讬爪讜转讗 诪驻专砖 专"转 诇驻讬 砖爪专讬讱 注讚讬 讘讬讗讛 讗讜 注讚讬 讬讞讜讚 讜讚讘专 诪讻讜注专 讚讛讜讗 诪注诪讬讚 注讚讬诐 注诇 讻讱 讜拽砖讛 讚讘讬讘诪讜转 讜讻讜' 讚讛讗 讬讘诪讛 讚讗讜专讬转讗 讜讗讬谞讛 谞拽谞讬转 讗诇讗 讘讘讬讗讛 讗诇讗 谞专讗讛 诇专"讬 讚讛讬讬谞讜 驻专讬爪讜转 砖注讜砖讬谉 转讞讬诇转 拽谞讬谞谉 讘讘讬讗讛 讜讻讜' 注"砖. 讜拽"拽 讚讛转讜住驻讜转 讘讬讘诪讜转 讚祝 谞"讘 讜讛专讬讟讘"讗 讘砖诪注转讬谉 讻转讘讜 讘砖诐 专"转 讻诪讜 砖驻讬专砖 专"讬 讜讛谞讛 讻讜谞转 讛转讜住驻讜转 砖讻转讘讜 讚讛讗 讬讘诪讛 讚讗讜专讬转讗 讜讗讬谞讛 谞拽谞讬转 讗诇讗 讘讘讬讗讛 讻诇讜诪专 讜爪专讬讻讛 讛讘讬讗讛 讘注讚讬诐 讜讻谉 讻转讘 讛专讬讟讘"讗 讘讞讬讚讜砖讬讜 讘驻讬专讜砖: 
讜专讗讬转讬 讘住驻专 讘讬转 诪讗讬专 注诇 砖"注 讗讘谉 讛注讝专 砖谞讚驻住 诪拽专讜讘 讜砖诐 讘住讬诪谉 拽住"讜 讞讝讬转讬讛 砖转诪讛 注诇 讛专讘 诪砖谞讛 诇诪诇讱 驻"讘 讚讬讘讜诐 砖谞住转驻拽 讗诐 讘讬讗转 讬讘诪讛 爪专讬讻讛 注讚讬诐 讜专讜爪讛 诇讚诪讜转 诇讘讬讗转 砖讜讙讙 讗讜 诪讝讬讚 讜讗讬谞讜 讚讜诪讛 讻诇诇 讜讬讜转专 转讬诪讛 注诇 诪讛专砖"诇 讘讬砖"砖 驻专拽 专"讙 住讬诪谉 讻"讛 砖讻转讘 讚讗讬谉 爪专讬讱 注讚讬诐 注"砖 讘讗讜专讱 讜讘讗诪转 砖讛讜讗 转讬诪讛 注诇 砖谞讬 讛诪讗讜专讜转 讛讙讚讜诇讬诐 砖谞注诇诐 诪讛诐 讚讘专讬 讛转讜住驻讜转 讜讛专讬讟讘"讗 讜讻诪讜 砖转诪讛 讛专讘 讛谞讝讻专 讗讱 诪讛专砖"诇 讝"诇 砖转诪讛 注诇讬讜 诪讛专讬讟讘"讗 注诇 讛专讜讘 砖诇讗 讘讗 诇讬讚讜 讻砖讻转讘 讝讛. 讜诪讛 砖转诪讛 注诇 讛专讘 诪砖谞讛 诇诪诇讱 讚讗讬谞讜 讚讜诪讛 诇讘讬讗转 砖讜讙讙 讗讜 诪讝讬讚 诇拽"诪 讚讗注讬拽专讗 讘砖诇讗 讻讚专讻讛 讜讝谞讜转 讜谞转拽注 讛讚讘专 拽砖讛 砖讛讬讜 砖诐 注讚讬诐: 
讜讗谞讬 讛讚诇 诪爪讗转讬 讘转讜住驻讬 讛专讗"砖 讝"诇 讘讬讘诪讜转 讚祝 谞"讘 砖讻转讘 讻谉 讘驻讬专讜砖 讜讻谉 讘砖讬讟转 讬讘诪讜转 讻"讬 诇专讘讜讜讗转讗 拽诪讗讬 砖讻转讘 讻谉. 讙诐 讘讛讙讛讜转 诪讬讬诪讜谞讬讜转 驻"讙 诪讗讬砖讜转 讻转讘 讘拽爪专讛 讻讚讘专讬 讛转讜住驻讜转 注"砖 讜讘砖讜"转 诪讞讝讛 讗讘专讛诐 讛谞讚驻住 诪讞讚砖 住讬诪谉 讝"讱 讗讜转 讚' 讚祝 讻' 注"讚 讻转讘 讛讜讗 讝"诇 注诇 讚讘专讬 讛专讘 诪砖"诇 讝"诇 讛诇诇讜 讜讛讘讬讗 诪转砖讜讘讜转 讻"讬 讜谞注诇诐 诪诪谞讜 讚讘专讬 讛转讜住驻讜转 讜讛专讬讟讘"讗 讛谞讝讻专讬诐 讜讘诪拽讜诐 讗讞专 讻转讘转讬 讬讜转专 讘住"讚:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

转讜讚"讛 讜讛讗讬讻讗 住讛讚讬 讜讻讜'. 讘讗"讚. 讻诇讜诪专 讬爪讗 讛拽讜诇 砖讬砖 注讚讬诐 讘讗讜专讬转 讗讜 讘诪讚讬谞转 讛讬诐.
讛专"讬 驻讬专砖 讚讛讙诪' 讗讬讬专讬 讛讬讻讗 讚讛拽讜诇 讬爪讗 讚讬砖 注讚讬诐 讘诪讚讬谞转 讛讬诐 讚讬讚注讬 讛讗讘谞讗 讚讻讜讞诇讗 讛讬讛 砖讜"驻. 讚讗讘讬讬 讜专讘讗 住讘讜专讬诐 讚讞讜砖砖讬谉 诇拽讜诇 讛讝讛 讜讛讬讗 讗住讜专讛, 讜专讘 讞住讚讗 谞拽讟 讚诇讗 讞讜砖砖讬谉 诇拽讜诇 讛讝讛 讜诇讻谉 诪讻讬讜谉 讚讛讗讘谞讗 讚讻讜讞诇讗 讗讬谞讜 砖讜"驻 讛讻讗, 讛讬讗 讗讬谞讛 讗住讜专讛 讗驻讬' 诪住驻拽. 讜谞专讗讛 讚讝讛 讚讜诪讛 诇讙诪' 讘讘"讘 (诇讘.) 讚讗诐 讬砖 讗讚诐 讚讛讜讞讝拽 诇讻讛谉 讜讬爪讗 注诇讬讜 拽讜诇 讚讛讜讗 讘谉 讙专讜砖讛 讗讜 讘谉 讞诇讜爪讛 讚诪讜专讬讚讬谉 讗讜转讜 诪讻讛讜谞转讜, 讜讛专砖讘"诐 (讚"讛 讜讗讞转讬谞讬讛) 驻讬专砖 讚诪讞诪讬专谞谉 诇拽讜诇 诪驻谞讬 诪注诇讛 讘讬讜讞住讬谉. 讜讗"讻 谞讞诇拽讜 专讘 讞住讚讗 讜讗讘讬讬 讜专讘讗 讘住讜讙讬讬转谞讜 讗诐 诪讞诪专讬谞谉 诇讞砖讜砖 诇拽讜诇 讘讗讬住讜专 讗砖转 讗讬砖 讻诪讜 讚诪讞诪专讬谞谉 诇讞砖讜砖 诇拽讜诇 诇讙讘讬 讬讜讞住讬谉.
讗讘诇 诇讻讗讜专讛 讛讚讬谉 讚拽讜诇 讬讜转专 诪讜专讻讘 诪讝讛. 讚讛专讬 讘诪砖谞讛 讘讙讬讟讬谉 (驻讞:) 诪讘讜讗专 讚讞讜砖砖讬谉 诇拽讜诇 讚讛讬讗 谞砖讜讗讛 诇讗讜住专讛 诪住驻拽 讜讝"诇 讬爪讗 砖诪讛 讘注讬专 诪拽讜讚砖转 讛专讬 讝讜 诪拽讜讚砖转 注讻"诇. 讜讗"讻 拽砖讛 诪讻讗谉 注诇 砖讬讟转 专讘 讞住讚讗, 讚诇诪讛 讛讜讗 诪转讬专 讻砖讬砖 拽讜诇 讚讬砖 注讚讬诐 讘诪讚讬谞转 讛讬诐 讚讛讗讘谞讗 讛讬讛 砖讜"驻 讜讝讗转 讗讜诪专转 讚讛讬讗 诪拽讜讚砖转. 讜讬砖 诇讘讗专 讘驻砖讬讟讜转 注"驻 讞讬诇讜拽 讛讙诪' 砖诐 讘讬谉 拽讜诇 讛讘专讛 诇讘讬谉 拽讜诇 讙诪讜专, 讜讝"诇 讗诪专 注讜诇讗 诇讗 砖砖诪注讜 拽讜诇 讛讘专讛, 讗诇讗 讻讚讬 砖讬讛讜 谞专讜转 讚讜诇拽讜转 讜诪讟讜转 诪讜爪注讜转, 讜讘谞讬 讗讚诐 谞讻谞住讬谉 讜讬讜爪讗讬谉 讜讗讜诪专讬诐 驻诇讜谞讬转 诪转拽讚砖转 讛讬讜诐 诪转拽讚砖转, 讜讚诇诪讗 诇讗 讗拽讚砖讛, 讗讬诪讗 驻诇讜谞讬转 谞转拽讚砖讛 讛讬讜诐 讜讻讜' 讗"专 讗讘讗 讗诪专 专讘 讛讜谞讗 讗诪专 专讘 诇讗 砖砖诪注讜 拽讜诇 讛讘专讛, 讗诇讗 讻讚讬 砖讬讗诪专讜 驻诇讜谞讬 诪讛讬讻谉 砖诪注, 诪驻诇讜谞讬, 讜驻诇讜谞讬 诪驻诇讜谞讬 讜讛诇讻讜 诇讛诐 诇诪讚讬谞转 讛讬诐 注讻"诇. 诪讘讜讗专 诪讝讛 讚讛诪砖谞讛 讗讜住专转 讗讜转讛 注"驻 拽讜诇 专拽 注诐 讛拽讜诇 讛讜讬 拽讜诇 讙诪讜专 讜诇讗 拽讜诇 讛讘专讛 讘注诇诪讗. 讜注讜讚 讗讬转讗 讛转诐 (驻讟:) 讚讻讚讬 诇讗讜住专讛 诇砖讜拽 讛拽讜诇 爪专讬讱 诇讛讬讜转 诪讜讞讝拽 讘讘讬转 讚讬谉. 讜讛专诪讘"诐 (驻专拽 讟 诪讛诇讻讜转 讗讬砖讜转 讛诇讻"讘) 讛讘讬讗 讗转 讻诇 讛讚讬谞讬诐 讛讗诇讜 诇讛诇讻讛.
讜诇驻讬"讝 谞专讗讛 讚讘拽讜诇 讙诪讜专 讘专讜专 讻讜"注 诪讜讚讜 讚讘住讜讙讬讗 讚讬讚谉 讛讬讗 讗住讜专讛. 讗诇讗 讚讛讙诪' 讻讗谉 讗讬讬专讬 讘拽讜诇 讚讗讬谞讜 讙诪讜专 讜讗讬谞讜 诪讜讞讝拽 讘讘"讚 讗诇讗 讚讬爪讗 拽讜诇 讛讘专讛 讚讬讜爪专 专讬注讜转讗 讘注诇诪讗. 讚诪讘讜讗专 讘讙诪' 讘讘"讘 讚诪注诇讛 注砖讜 讘讬讜讞住讬谉 讜诪讜专讬讚讬谉 讻讛谉 注"驻 讝讛, 讜谞讞诇拽讜 讛讗诪讜专讗讬诐 讘住讜讙讬讗 讚讬讚谉 讛讗诐 讙诐 讻谉 讞讜砖砖讬谉 诇拽讜诇 讙专讜注 讻讝讛 诪砖讜诐 讞讜诪专转 讗砖转 讗讬砖 讗讜 诇讗.541
转讜讚"讛 讗诐 讛拽诇谞讜 讜讻讜'. 讜诇讗 谞讛讬专讗 砖讛专讬 讛砖讘讜讬讛 谞诪讬 驻注诪讬诐 讚讗讬讻讗 讗讬住讜专 诪讬转讛 讗诐 讛讜讗 讻讛谉 讜讬砖 诇讜 讘谉 诪诪谞讛 砖讛讜讗 讞诇诇 讜讬注讘讜讚 注讘讜讚讛 讘诪讝讘讞 讘砖讘转 讜讘讝讛 讬砖 讞讬讜讘 诪讬转讛.
讻转讘讜 讛转讜住' 讚讬砖 讞讬讜讘 诪讬转讛 诇讞诇诇 讚注讘讚 注讘讜讚讛 讘砖讘转. 讜讛拽砖讜 讛讗讞专讜谞讬诐 诪讛讗 讚驻住拽讬谞谉 诇拽诪谉 (住讜:) 讚讘爪讬讜专 讻讝讛 讛注讘讜讚讛 讻砖专讛, 讜讝"诇 讗诪专 专讘讬 讟专驻讜谉 诪砖诇 诇注讜诪讚 讜诪拽专讬讘 注诇 讙讘讬 讛诪讝讘讞 讜谞讜讚注 砖讛讜讗 讘谉 讙专讜砖讛 讗讜 讘谉 讞诇讜爪讛, 砖注讘讜讚转讜 讻砖讬专讛 注讻"诇. 讜讗诐 注讘讜讚转讜 讻砖专讛, 讛讗讬讱 讗驻砖专 诇讜诪专 讚讛讜讗 讞讬讬讘 诪讬转讛 讗诐 注讘讚 讘砖讘转.
讜讛专砖"砖 (讚"讛 转讜讚"讛 讗诐) 转讬专抓 讚讬砖 诇讞诇拽 讘讬谉 讻砖专讜转 讛注讘讜讚讛 诇讘讬谉 讞讬讜讘 诪讬转讛 讚讙讘专讗. 讻诇讜诪专, 讚讗注"驻 讚注讘讜讚转 讛讞诇诇 讻砖专讛 讘砖讘转 诪爪讚 讛讞驻爪讗 讚拽专讘谉, 注讚讬讬谉 讛讜讗 讻讙讘专讗 讞讬讬讘 诪讬转讛 注诇 注讘讜讚转讜 讘砖讘转. 讗讘诇 拽砖讛 诇拽讘诇 讛转讬专讜抓 讛讝讛. 讚讘砖诇诪讗 讗诐 注讘讜讚转 讛诪拽讚砖 讘砖讘转 讛讜讬 专拽 讚讞讜讬讛 讗讝讬 讗驻砖专 诇讜诪专 讚爪专讬讱 拽讬讜诐 诪爪讜讛 砖诇 讛讙讘专讗 讛注讜讘讚 讻讚讬 诇讚讞讜转 讗转 讗讬住讜专 讛诪诇讗讻讛 讘砖讘转. 讗讘诇 诪讻讬讜谉 讚注讘讜讚转 讛诪拽讚砖 讛讜转专讛 讘砖讘转,542 讗讝讬 讞驻爪讗 砖诇 讛注讘讜讚讛 注爪诪讛 讗讬谞讜 谞讗住专 讘砖讘转 讻诇诇, 讜讗"讻 讗"讗 诇讜诪专 讚讬砖 讞驻爪讗 砖诇 注讘讜讚讛 讻砖专讛 讜注讚讬讬谉 讛讙讘专讗 讛注讜讘讚 注讘专 注诇 讗讬住讜专 砖讘转 讜讞讬讬讘 诪讬转讛, 讜爪"注.
讙诪'. 讛讛讜讗 讙讘专讗 讚讗拽讚讬砖 讘砖讜讟讬转讗 讚讗住讗 讘砖讜拽讗, 砖诇讞讛 专讘 讗讞讗 讘专 讛讜谞讗 诇拽诪讬讛 讚专讘 讬讜住祝 讻讛"讙 诪讗讬, 砖诇讞 诇讬讛 谞讙讚讬讛 讻专讘 讜讗爪讟专讬讱 讙讬讟讗 讻砖诪讜讗诇.
诪砖诪注 诪诇砖讜谉 讛讙诪' 讚专讘 讬讜住祝 专拽 谞讙讚讬讛 讻专讘 诪砖讜诐 讚讛讜讗 驻住拽 讻砖诪讜讗诇 讚讛讬讗 爪专讬讻讛 讙讟. 讗讘诇 讗讬诇讜 诇讗 驻住拽 讻砖诪讜讗诇 讗诇讗 谞拽讟 讚拽讬讚讜砖讬谉 讘讗住讗 讗讬谞谉 讞诇讬谉 讻诇诇, 讗讝讬 讗讬谉 讟注诐 诇转转 诇讜 诪诇拽讜转 讻专讘.543
转讜讚"讛 诪砖讜诐 驻专讬爪讜转讗 讜讻讜'. 讜拽砖讛 讚讘讬讘诪讜转 驻' 专"讙 (谞讘.) 讜讻讜'.
讛转讜住' 讛拽砖讜 注诇 专"转 讚讗诐 讛驻专讬爪讜转 讛讜讬 讘讝讛 讚讛注讚讬诐 专讜讗讬诐 讗转 讛讬讞讜讚, 讗讝讬 诇诪讛 讬砖 驻专讬爪讜转 讛讬讻讗 讚讘讗 注诇 讛讬讘诪讛 讘诇讬 拽讬讚讜砖讬谉 诇驻谞讬 讛讘讬讗讛. 讜讗驻砖专 诇讛讘讬谉 讗转 讛拽讜砖讬讗 讘讘' 讗讜驻谞讬诐:544 讗) 诪讻讬讜谉 讚讛讚专讱 讛讬讞讬讚 诇讬讬讘诐 诪讚讗讜专讬讬转讗 讛讜讬 注"讬 讘讬讗讛 讜爪专讬讱 注讚讜转 诇拽讬讜诐 讛讚讘专 讘讬讘讜诐, 讗讝讬 诪诪讬诇讗 讘讻诇 讬讘讜诐 讬砖 注讚讬诐 注诇 讛讘讬讗讛. 讜讗"讻 讙诐 讗诐 拽讬讚砖 诇驻谞讬 讛讬讘讜诐 注讚讬讬谉 讘注讬谞谉 注讚讬诐 注诇 讛讬讘讜诐 讜讛驻专讬爪讜转 注讚讬讬谉 拽讬讬诪转, 讜讗"讻 诇诪讛 转讬拽谞讜 讘讻诇诇 诇拽讚砖 诇驻谞讬 讛讬讘讜诐.545 讘) 讘讬讘讜诐 诇讗 讘注讬谞谉 注讚讜转 诇拽讬讜诐 讛讚讘专 讜诇讻谉 诇驻讬 专"转 讗讬谉 驻专讬爪讜转 讻诇诇 讘讬讘讜诐 讜诇诪讛 转讬拽谞讜 诇拽讚砖 诇驻谞讬 讛讬讘讜诐 讗诐 讘讻诇 诪拽专讛 讗讬谉 注讚讬诐 注诇 讛讘讬讗讛.546
讜砖谞讬 讛讘讬讗讜专讬诐 转诇讜讬讬诐 讘诪讞' 讘讬谉 讛诪讞讘专 讜讛专诪"讗 (讗讛"注 住讬诪谉 拽住讜 住注讬祝 讘) 讛讗诐 讬讘讜诐 爪专讬讱 注讚讬 拽讬讜诐. 讚诇驻讬 讛诪讞讘专 讬讘讜诐 拽讜谞讛 讙诐 讘诇讬 注讚讬诐 诇拽讬讬诐 讗转 讛讚讘专, 讜讗讬诇讜 诇专诪"讗 讬讘讜诐 拽讜谞讛 专拽 注诐 注讚讬 拽讬讜诐. 讜诪讞诇讜拽转诐 诇讻讗讜专讛 诪讬讜住讚转 注诇 讛诪讞诇讜拽转 砖讘讬谉 讛专诪讘"诐 讜讘讬谉 讛谞"讬 讘讞诇讬爪讛, 讚讛专诪讘"诐 (驻专拽 讚 诪讛诇' 讬讘讜诐 讛诇讟"讝) 讗讬谞讜 诪爪专讬讱 注讚讬 拽讬讜诐 讘讞诇讬爪讛 诪讚讗讜专讬讬转讗, 讜讻讚拽讘注 讛讙专"讞 讝爪"诇 讘住驻专讜 注诇 讛专诪讘"诐 (砖诐), 讜讗讬诇讜 讛谞"讬 (讬讘诪讜转, 诇讚. 讘讚驻讬 讛专讬"祝) 住讜讘专 讚讞诇讬爪讛 爪专讬讻讗 注讚讬 拽讬讜诐. 讜讘讬讗专 讛讙专"讞 讝爪"诇 讚驻诇讬讙讬 讘讬住讜讚 讛讚讬谉 讚讗讬谉 讚讘专 砖讘注专讜讛 驻讞讜转 诪砖谞讬诐 诇拽讬讜诪讗 诪讬诇转讗, 讚诇驻讬 讛专诪讘"诐 讚讬谉 讝讛 讞诇 专拽 讘诪拽讜诐 讚讞诇讛 讞诇讜转 讚注转 讘注诇讬诐, 讚讛注讚讬诐 讘讗讬诐 诇拽讬讬诐 讗转 讚注转讜 讻讘注诇 讛讞诇讜转. 讜住"诇 诇专诪讘"诐 讚讞诇讬爪讛 讻砖专讛 诪谉 讛转讜专讛 讘诇讬 注讚讬诐, 诪砖讜诐 讚讞诇讬爪讛 讗讬谞讛 讞诇讛 讘讞诇讜转 讚注转 讘注诇讬诐 讗诇讗 讘讻讜讜谞讛 讘注诇诪讗. 讚讗讬谉 讛讞讜诇抓 讘注诇讬诐 讛诪转讬专 讗转 讞诇讜爪转讜 讻诪讜 讛讘注诇 砖谞讜转谉 诇讗砖转讜 讙讟, 讚讘讙讬专讜砖讬谉 讛讘注诇 讛讜讬 讛讘注诇讬诐 注诇 讞诇讜转 讛讙讬专讜砖讬谉 讜讛讜讗 讛诪转讬专 讗讜转讛. 讜诪砖讜"讛 爪专讬讻讬诐 注讚讬诐 诇拽讬讬诐 讗转 讚注转 讛讘注诇 讛诪讙专砖. 诪砖讗"讻 讘讞诇讬爪讛 砖讛讞讜诇抓 讜讛讞诇讜爪讛 注讜砖讬诐 诪注砖讛 讞诇讬爪讛 讘注诇诪讗 讜讛讛讬转专 讞诇 诪诪讬诇讗 诪砖诪讬诐, 砖讗讬谉 讛讞讜诇抓 讛讘注诇讬诐 讛诪转讬专 讗转 讛讞诇讜爪讛, 讜诪砖讜"讛 讞诇讬爪讛 诇讗 爪专讬讻讗 注讚讬 拽讬讜诐. 讜诪讗讬讚讱 讛谞"讬 住讜讘专 讚讞诇讬爪讛 爪专讬讻讗 注讚讬 拽讬讜诐, 诪讚讛讜讬讗 拽谞讬谉 讚讘专 砖讘注专讜讛, 讚住"诇 砖讻诇 讞诇讜转 拽谞讬谉 讛讗讜住专 讗讜 讛诪转讬专 讗转 讛讗砖讛 讛讜讬 讚讘专 砖讘注专讜讛 讜爪专讬讻讗 注讚讬 拽讬讜诐.
讜诇驻讬 讘讬讗讜专 讛讙专"讞 讝爪"诇 讬讜爪讗 讗讬驻讜讗 讚讛诪讞' 讘讬谉 讛诪讞讘专 讜讛专诪"讗 诇讙讘讬 注讚讬 拽讬讜诐 讘讬讘讜诐 拽砖讜专 诇诪讞' 讘讬谉 讛专诪讘"诐 讜讛谞"讬 诇讙讘讬 讞诇讬爪讛. 讚讛专讬 讬讘讜诐 讞诇 讘诇讬 讚注转 讘注诇讬诐 讻讚诪讘讜讗专 讘讬讘诪讜转 (谞讙:). 讜诇讻谉 诇驻讬 讛专诪讘"诐 讛住讜讘专 讚专拽 讚注转 讛讘注诇讬诐 砖讘讚讘专 砖讘注专讜讛 爪专讬讻讗 注讚讬 拽讬讜诐, 讗讝讬 讬"诇 讚讬讘讜诐 砖讞诇 讘诇讬 讚注转 讘注诇讬诐 讗讬谞讜 爪专讬讱 注讚讬 拽讬讜诐. 讜讗讬诇讜 诇驻讬 讛谞"讬 讛住讜讘专 讚讘注讬谞谉 注讚讬 拽讬讜诐 讘讞诇讬爪讛, 讬砖 诇讛住转驻拽 讛讗诐 讝讗转 讗讜诪专转 讚讘讻诇 拽谞讬谉 讘讚讘专 砖讘注专讜讛 讘注讬谞谉 注讚讬 拽讬讜诐 讜讗讝 讙诐 讘讬讘讜诐 讘注讬谞谉 注讚讬 拽讬讜诐, 讗讜"讚 讚讜拽讗 讘讞诇讬爪讛 爪专讬讱 注讚讬 拽讬讜诐 讻讬 诇讻诇 讛驻讞讜转 讘注讬谞谉 讻讜讜谞讛 诇讞诇讜抓, 讗讘诇 讘讬讘讜诐 讚讗讬谉 爪讜专讱 诇讚注转 讗讜 诇讻讜讜谞讛 讻诇诇 讙诐 讛谞"讬 诪讜讚讛 讚诇讗 讘注讬谞谉 注讚讬 拽讬讜诐.
讗讱 谞专讗讛 砖讗驻砖专 诇讞诇拽 诇讛讬驻讱 讜诇讜诪专 讚讗注"驻 讚诇驻讬 讛专诪讘"诐 诇讗 讘注讬谞谉 注讚讬 拽讬讜诐 讘讞诇讬爪讛 诪"诪 讬砖 爪讚 诇讜诪专 讚爪专讬讱 注讚讬 拽讬讜诐 讘讬讘讜诐. 讚讛专讬 讬"诇 讚讛专诪讘"诐 住讜讘专 讚讗注"驻 讚讬讘讜诐 讞诇 讘诇讬 讚注转, 诪讻讬讜谉 讚讛讜讬 诪注砖讛 拽谞讬谉 讘讚讘专 砖讘注专讜讛 爪专讬讱 注讚讜转 诇拽讬讜诐 讛讚讘专. 讜诪讗讬讚讱 讞诇讬爪讛 讗讬谞讛 诪注砖讛 拽谞讬谉 讚诪拽谞讛 讗转 讛讬讘诪讛 诇注爪诪讛 讗诇讗 讛讜讬 讞诇讜转 砖诐 诪转讬专 讘驻谞讬 注爪诪讛, 讜诇讻谉 诇讗 讘注讬谞谉 注讚讜转 诇拽讬讜诐 讛讚讘专.547 讜讗诐 讞诇讬爪讛 讗讬谞讛 诪注砖讛 拽谞讬谉 讬诇"注 讘诪讛讜转 讛讞诇讬爪讛 注"驻 讚讬谉. 讚讬"诇 讚讛讬讗 诪注砖讛 诪爪讜讛 讘注诇诪讗 讜讛驻讟讜专 讞诇 诪诪讬诇讗 诪讞诪转 拽讬讜诐 讛诪爪讜讛. 讜注讜讚 讬"诇 讚讞诇讬爪讛 讗讬谞讛 诪注砖讛 讛驻讜讟专 讗转 讛讞诇讜爪讛 诪讝讬拽转讛 讘讗讜驻谉 讬砖讬专, 讗诇讗 砖讞诇讬爪讛 诪讞讬诇讛 讞诇讜转 砖诐 讞诇讜爪讛 讘讙讘专讗 讜诪诪讬诇讗 讛讬讗 驻讟讜专讛, 诪砖讜诐 讚讙讘专讗 砖讛讬讗 讞诇讜爪讛 讗讬谞讛 注讜讚 讬讘诪讛. 讜讘讬谉 讗诐 讞诇讬爪讛 讛讜讬 讘注讬拽专 诪注砖讛 诪爪讜讛 讗讜 讗诐 讛讬讗 诪注砖讛 讚诪讞讬诇 讞诇讜转 砖诐 讘讙讘专讗, 诪讻讬讜谉 讚讗讬谞讛 诪注砖讛 拽谞讬谉 讘讚讘专 砖讘注专讜讛 讛专诪讘"诐 谞拽讟 讚讗讬谉 爪讜专讱 诇注讚讬 拽讬讜诐. 讜诪住转讘专 讗讬驻讜讗 砖讛诪讞诇讜拽转 砖讘讬谉 讛诪讞讘专 诇讘讬谉 讛专诪"讗 讘谞讜讙注 诇讬讘讜诐 讗讬谞讛 转诇讜讬讛 讘诪讞诇讜拽转 砖讘讬谉 讛专诪讘"诐 讜讛谞"讬 讘谞讜讙注 诇讞诇讬爪讛.548
541 注讬讬谉 讘专讬讟讘"讗 (讚"讛 讛讗 讚讗诪专讜) 讚讘讬讗专 讻诪讜 专讘讬谞讜 讝爪"诇 讚讗讬讬专讬 讘拽讜诇 讚诇讗 讗讬转讞讝拽. 讜讛拽砖讛 注诇 讝讛, 讚讗"讻 诪讛 讛驻砖讟 讘讗讘讬讬 讜专讘讗 讚讞砖砖讜 诇拽讜诇 讚讛讗 讘讙讬讟讬谉 (驻讟:) 诪讘讜讗专 讚诇讗 讞讬讬砖讬谞谉 诇拽讜诇 讚诇讗 讗讬转讞讝拽 讜讝"诇 讗诇讗 讛讻讬 驻讬专讜砖讗 讜讛讗 讗讬讻讗 拽诇讗 讚讗讬讻讗 注讚讬诐 讘讗讜专讬转, 讜诇讗讜 拽诇讗 讚讗转讞讝拽 讘讘讬 讚讬谞讗 讜讻讜' 讜讗注"讙 讚拽讬讬诪讗 诇谉 讛转诐 讚讻诇 拽诇讗 讚诇讗 讗讬转讞讝拽 讘讘讬 讚讬谞讗 诇讗讜 拽诇讗 讛讜讗, 拽住讘专讬 讛谞讬 专讘谞谉 讚讛转诐 讛讜讗 砖拽讜诇 讛拽讚讜砖讬谉 讛讜讗 讬讜爪讗 诇讙诪专讬 讜讗讬谉 拽讚讜砖讬谉 诪讜讞讝拽讬谉 讻诇诇 讗诇讗 注诇 驻讬 讛拽讜诇, 讚诇讗 诪讞讝拽讬谞谉 拽讚讜砖讬 诪注讬拽专讗 讗驻讜诪讬讬讛讜, 讗讘诇 讘讝讜 砖讻讘专 讛讬讗 诪拽讜讚砖转 讘驻谞讬谞讜 讗诇讗 讚诪住驻拽讗 诇谉 讘拽讚讜砖讬 讗讬 讛讜讛 讘讛讜 砖讜讛 驻专讜讟讛 讗讬 诇讗讜 讘讻讬 讛讗 讞讬讬砖讬谞谉 诇拽诇讗 讗注"讙 讚诇讗 讗讬转讞讝拽, 讜专讘 讞住讚讗 住讘专 讚讻讬讜谉 讚住讛讚讬 诇讬转谞讛讜 诇讗 讞讬讬砖讬谞谉 诇拽诇讗 讚诇讗 讗讬转讞讝拽 讗驻讬诇讜 讘讛讗 注讻"诇.
542 注讬讬谉 讘讬讜诪讗 (诪讜:) 讜讘专砖讬诪讜转 砖讬注讜专讬诐 诇讬讘诪讜转 (讛: 讚"讛 谞讬诇祝 诪诪讬诇讛).
543 讜讻谉 讚讬讬拽 讛专讬讟讘"讗 (讚"讛 讛讛讜讗 讙讘专讗) 讜讝"诇 驻讬' 讛讗 讗讬诇讜 诇讗 讛讜讛 讞讬讬砖讬谞谉 诇砖诪讜讗诇 诇讗 讛讜讛 诪谞讙讬讚 诇讬讛 诪砖讜诐 讚专讘 讻讬讜谉 讚诇讗 讗讛谞讜 诪注砖讬讜 讻诇诇 注讻"诇.
544 讜注"注 讘讻诇 讝讛 讘专砖讬诪讜转 砖讬注讜专讬诐 诇讬讘诪讜转 (谞讘. 讚"讛 诪砖讜诐 驻专讬爪讜转讗). 讜讛砖讜讜讛 诇讚讘专讬 专讘讬谞讜 讘砖讬注讜专讬诐 诇注讬诇 (讛. 讚"讛 讗诪专 专讘 讛讜谞讗 讞讜驻讛 拽讜谞讛 诪拽诇 讜讞讜诪专, 讗讜转 讙), 讜诇拽诪谉 (诪讗: 讚"讛 住讚"讗 讛讜讗讬诇 讜讗诪专 诪专).
545 讜讻谉 诪讘讜讗专 讘转讜住' 讛专讗"砖 (讚"讛 讜注诇 讚诪拽讚砖 讘讘讬讗讛) 讜讝"诇 讜讛转诐 诇讗 诪爪讬 诇驻专讜砖讬 诪砖讜诐 注讬讚讬 讬讬讞讜讚 讚讗驻讬' 讗讬 拽讚讬砖 转讞诇讛 讗讻转讬 爪专讬讱 注讬讚讬 讬讬讞讜讚 讚讬讘诪讛 讗讬谞讛 谞拽谞讬转 诪讚讗讜专讬讬转讗 讗诇讗 讘讘讬讗讛 注讻"诇.
546 注讬讬谉 讘讘讬讗讜专 讛讙专"讗 (讗讛"注 住讬诪谉 拽住讜 住拽"讟) 讚讛讘讬讗 讚讛转讜住' 讚讬诇谉 住讘讜专 讚讗讬谉 爪讜专讱 注讚讬 拽讬讜诐 讘讬讘讜诐. 讜诇讻讗讜专讛 讛讙专"讗 讘讬讗专 讗转 讛转讜住' 讘讗讜驻谉 讛砖谞讬 砖诇 专讘讬谞讜 讝爪"诇.
547 讜讬砖 诇讛注讬专 诪讚讘专讬 讛讬专讜砖诇诪讬 讘讬讘诪讜转 (驻专拽 讙' 讛诇讻讛 讗') 讜讝"诇 专讘讬 讗讜诪专 讞诇讬爪讛 拽谞讬讬谉. 砖诪讜讗诇 讗诪专 讞诇讬爪讛 驻讟讜专, 专讘讬 讝注讬专讗 讗诪专 讞诇讬爪讛 拽谞讬讬谉 注讻"诇.
548 讜注讬讬谉 注讜讚 讘专砖讬诪讜转 砖讬注讜专讬诐 诇讬讘诪讜转 (讘. 讚"讛 诪爪讜转 讬讘讜诐 讜拽谞讬谉 讬讘讜诐 讗讜转 讝').
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

